text:
Yontaaji keewɗi Bahbalnaaɓe njeƴiraama daartol biyowol wonde Bahbahɓe e Salsalɓe potti ko e ooɗoo nokku. Ko ɗo ɓe tawi Somsomɓe ina koɗi e gasɗe, sara wuro ina wiyee Tunti, wuro seereraaɓe. Ko jettooɗe tati ɗe ndenndi kaɓi e Seereraaɓe ɓe biyeteeɗo Sappeen ardinoo. Ɓe ndiiwi ɗum en, ɓe keɓti nokku o. Alaa e sago noon ndeento-ɗen no feewi daarti bayɗi niiyene, cunno-ɗen ko nanaten ko no moƴƴi, ngam waawde anndude ko wonata e ko wonataa. Ina hasii, so en ƴeewdii ko jaŋtetee ko, e askooji ɗi, en ƴeewdii ɗum e yontaaji daarti ɗi, eɗen teskoo yontaaji kewuuji ɗi e wiyeteeɓe tawtoraama kewuuji ɗi ina ngoɗɗondiri no feewi.
Fayndaare jaŋtagol iwdi ko battinde e miijanteendi e to bannge politik, sibu ko kanngol dagnata sifaa renndo wonaango ngo. Kono eɗi njogii kadi nafoore mawnde e renndo, sibu ko e maggol leƴƴi taftaaɗi ɗi njiytoo koye mum en, huunde tiiɗtinoore renndo ngo.
Ciimtol garowol ngol wonaa lasli hinnde, wonaa lasli galle. Alaa ko haali wiyde ina wona daartol Bahbahɓe Looti. So heewii, ko ngol tonngol daawe mawɗe, teskinɗe e nguurndam renndo men, nder yontaaji keewɗi e teeminanɗe keewɗe.
Daartol leƴƴi men, ciimtol goonganteewol paytungol e ko woodnoo hanki, foti wonde ko gollal denndangal, mahrangal kellifuya, tawa ina woɗɗitii kala hooram-hooramaagu e jiilyiilte politik hannde.
Ɗum ina ɗaɓɓi e men, enen kala, waawde huutoraade ko ɓenni, tawa eɗen ndeentii hoto oon haŋki ko ɓenni niɓɓiɗinde hannde men e tolsinde janŋgo men.
Eɗen njetta ɗo denndaangal yimɓe rokkuɓe en kabaruuji jowitiiɗi e daartol Bahbahɓe Looti kam e aadaaji leñol ngol fof.
Njettoraji men ɓurɗi teeŋtude feewde e Sammba Ceɗɗel Mbay, Iisa Sammba Boongel, Abdullaay Saanun Dem ganndiraaɗo Demmba Raki e Abdullaay Maamuudu Bah lollirɗo Aali Koorkayel.
Iwdi Bahbaɓe Looti
Leƴƴi ɓaleeji keewɗi, ina heen fulɓe, koɗiino e bannge hirnaange Saharaa, ko ina wona ujunnaaji ɗiɗi hitaande. « Alluwal Sheek Sidiya » ina holliti wonde hoɗnoo e Sahara Takruri (Tagant, Adraar, Hod, Awkeer, Afolle, Tiris) ko Fulani en e Soninkooɓe.
Ko yooro e tellagol Bebeer Sanhaja en addani ɓe eggude (tuggi teeminanndeinannde 8ɓiire e 9ɓiire), ɓe carii e nder Saahal hee fof. Ɓe ngummorii ko Daar Tiisit (ɗo wonnoo Maasina gadano) kam e (diiwanuuji) rewo ɓurɗo woɗɗude, ɓe koɗi e Fori (Gorgol) hade maɓɓe tellaade fayde worgo, ɓe kuufi maayo Senegaal, haa arti noon e diiwaan Tooro o, ɗo ɓe ɓurnoo heewde. Caggal ɗuum, maa wood e maɓɓe egguɓe, koɗoyi Ferlo e Jolof, maa wood fayɓe Fuuta Jaloŋ caggal nde mbaggi haa tampi. Won galleeji fulɓe njokki fayde fuɗnaange, koɗoyi Liptaako (Liɓotaako e Fulfulde), Niiseer, Caad, haa yettii Darfuur, to Sudaan.
Bahbahɓe Looti njeyaa ko e leñol Uururɓe. Uururɓe e Jaawɓe e Woɗaaɓe e Yaalalɓe e Yirlaaɓe e Jeŋngelɓe e Lacce ngoni leƴƴi jeeɗiɗi mawɗi, renndo Fulɓe. E wiyde porfeseer Umar Kan, ɗiiɗoo leƴƴi peeñi ko e njiimaandi Termes, hakkunde darorɗe teeminannde 12ɓiire e feccere teeminannde 15ɓiire. Ɗi koɗii ko juuti e nder Jeeri Fuuta (Jeeri Lommbori), nokku durngo e polindaaji jaayɗo, gonɗo hakkunde Haayre Ngaal (Kaaƴe Asaaba), Hoore Weendu (Tamurt Ennaaj, Tagant) bannge rewo, e jeeri fonngo rewo maayo Senegaal, bannge worgo. Heewɓe mbiyi wonde leñol Uururɓe, ngol Bahbahɓe Looti ummii ngol, hoɗii ko juuti e nokku ina wiyee Goojoowol, sara wuro Ajaar hannde ngo, e nder diiwaan Gidimaka. Ɓe per toon, ɓe ndewi Jeeri Fuuta, ndew-mi tekel, ndew-mi tekel ha ɓe njettii Inshiiri. Ina laaɓi kam wonde biyeteeɗo Barahim ko ɗo hoɗnoo. Barahiim noon ko ɓiy Ñokor, ɓiy Barahim, mo Siree Abbaas wiyi ko ɓiy Muusaa, ɓiy Suleymaan, ummiiɗo Ruuru Bah. Ina gasa tawa innde Uururɓe nde ko ɗo ummii.
Bahbahɓe Looti e Baalɓe (iwdi Bukar Barahiim e Aali, ɓiy mawniiko Usmaan Barahiim, afo galle maɓɓe, mo o nehnoo) e Demdemɓe, e Bahbahɓe Hoore Foonde, yantude, e ko famɗi fof, huunde e Lihduɓe Jaaba, ɓee fof ko iwdi Baraahiim Ñokor.
Barahiim Ñokor mo Salafɓe Inshiiri mbiyata Barahim Fullaani, lelii to Tum’Barahim, 70 kiloomeeteer hirnaange Aksuus ; yanaande makko ina juuree haa hannde. Huunde e iwdi makko ngontii Safalɓe, ngontii Tirbii tawateeɗo haa hannde e nder Inshiiri.
Heewɓe e iwdi Barahiim Ñokor ina keddodii e aadaaji fulɓe, tee ina paarnoroo ɗum. Huunde e maɓɓe abbitii ko e jaŋde e geɗe diine lislaam ; ɓe tawtoyi dillere tooroɓɓe, heɓnde kaaɗtudi mum e teeminannde 18 ɓiire. Won e maɓɓe ina maantini e daartol Fuuta e diiwaan oo kala. Ko famɗi fof, njeetato e nder capanɗe tato e ɗiɗo almameeɓe ardiiɓe Fuuta tuggude 1776 ko e iwdi makko. Ɓurɗo dowlude heen ko aldaa e luural, gila ndeen haa jooni, ko Ceerno Sileymaani Baal, umminɗo, yuɓɓini, ardii waklitere (rewolisiyoŋ) tooroɓɓe e ndimaagu Fuuta.
Tunti e Bele-Ndenndi
Heewɓe ina kawri wonde ko e gardagol Sammba Barahiim ɓurɗo anndireede arɗo Cammbulel (Sammba keltaaɗo), Bahbahɓe Looti hannde ɓe koɗi e nder Laaw, sara Tunti, wuro seereer en (walla jolfuɓe) ngo mawɗo mum wiyetee Sappe walla Sappeen. E nder ciimtol bayyinangol e Journal Officiel AOF e hitaande 1911, lietnaa Cheruy ina winndi heen : «Bahbahɓe, ummiiɓe Fuuta Jeeri (Segeyba) ndiiwi jolfuɓe e mawɗo mum en wuro mum en Tunti, innitiri ɗum Bahbahɓe.» O ɓeydi heen kadi «ɓe lewi ko ina wona kolaaɗe noogaas, ko wayi no Dogan, Jeejeego, Baarol Janel, Koylee, Bajogollo, Baarol Mbakkenɓe, Tule Bahbahɓe, Galombaay, Bahbahɓe Jeeri, yantude e huunde e Lewe e Layma.»
Ina gasa noon tawa wonaa innde Bahbahɓe nde lomtii ɗoon e ɗoon innde Tunti nde. Won ko haaletee ko Siree Abbaas goongɗini : caggal nde seereer en njalti wuro ngo, ngo innitiraa ko Bele-Ndenndi, tee ko Sammba Barahiim idii wonde arɗo Looti, mawɗo wuro, laamɗo kolaaɗe ndema Bahbahɓe. Looti ko innde weendu mawndu ndu horataa, wonnoondu worgo wuro ngo. Ekkol II (école II) darii hannde ko e mbalndi nduun weendu. E lasli, ko leñol fulɓe yetteteeɓe BAH. Hoɗɓe saraaji Looti ɓe tan mbiyetenoo Bahbahɓe Looti.
E wiyde Siree Abbaas, Bele-Ndenndi (…) ko wuro mawngo wonnoo, ngo jeynoo ɗum Bahbahɓe Looti, waɗnoongo leeɗe jeeɗiɗi, peccitinooɗe hakkunde « ɓesngu Ñokor, ɓiy Barahiim, ɓiy Muusaa, ɓiy Sileymaani, etc …, ɗum woni Bahbahɓe Mbummba, Demet, Edi, Uururɓe Jeeri, Mboolo Aali Siidi, Neere e Mdulumaaji … Gooto e mawɓe leeɗe hee kala ina joginoo tabalde mum laamu.
Hedde maayirɗe feccere ɗiɗmere teeminannde 16 ɓiire, gooto e sukaaɓe arɗo Birom, ɓiy arɗo Cammbulel, wari gooto e ɓiɗɓe Yero Jam gonnooɗo satigi Fuuta e oon sahaa e nder wuro Bele-Ndenndi. Anndaaka no o wardaa e hol sabaabu, hay so tawii ko sifetee heen ko ina ñaantaa no feewi, haa natti nanndude e goonga. Caggal ngoo warngo, satigi teetti huunde e kolaaɗe Bahbaaɓe Looti, rokki ɗum laamɗo Janelnaaɓe. Arɗo Birom ne yeeni Buubu Jah, laamɗo Gammbinaaɓe kolaaɗe goɗɗe sabu tefanii ɗum laamɗo o.
Ɗee geɗe fof, walla ko ɗee geɗe ngaddani Bahbahɓe Looti jogodaade, e dumunna mo arɓe e Elimaan laamii oo fof, e gure saraaji ɗe jotondire tiiɗɗe : Juude e Gammbinaaɓe e ko ɓuri teeŋtude, e Wan Wan e Foonde (Bahbaaɓe Looti e ɓe Foonde e ɓe Haayre Mbaar, njiydi iwdi) Wuro Jaalaw, e Hocceere e Cubalel, e Njaacɓe Madiina e ɓe Juude, e galle Tuureeɓe wonatnooɓe Ceerno Wocci.
Batte ɓurɗe teeŋtude ngooɗoo warngo ɓiy satigi e wuro Bele Ndenndi ngo ko uujgol ko ɓuri heewde e yimɓe mum. Yoga e galleeji, sabu hulde hoto satigi yoftaade e mum en, eggi wuro ngo, haa hannde ngartaani.
Uujooji ɗiɗi goɗɗi, ɓurɗi famɗude mbaɗii caggal ɗuum, hakkunde teeminannde 16 ɓiire e feccere teeminannde 18 ɓiire. Heen uujo kala ko baasal sagataaɓe nokku o. Cuuɗi e galleeji keewɗi koɗnooɗi e Bele Ndenndi walla Bahbahɓe Looti eggi, haa hannde ngartaani.
Ina sikkaa tan wonde galle Bahbahɓe arɗo Birom meeɗaa ummaade e nokku he, walla hay so ɓe meeɗii yahde ne, huunde e maɓɓe ina arta ɗoon.
Ina gasa tawa ko ɗum woni sabaabu, e duuɓi teeminanndeedde ɗiɗi e capanɗe joy ɓiliiɗi hakkunde teeminannde 16 ɓiire e feccere temm 18 ɓiire, ko iwdi arɗo Birom tan wonata arɗo Looti. Lietnaa Cheruy winndii e nder ciimtol mum 1911 wonde : « Tuggude arɗo Birom haa yettii Maamuudu Maccuɗo (yonta 7ɓo) mawɓe wuro e leydi ndema Bahbahɓe kala ko arɗooji ngonnoo. » Hay so tawii Cheruy wiyii wonde Maamuudu Maccuɗo woniino Elimaan, o wiyaani haa laaɓti ko kanko woni arɗo Looti battano. Annduɓe asko e taariik aadanteeɓe ina njaggi wonde ko Sammba Siree, ganndiraaɗo arɗo Cammbulel tokooso, woni arɗo cakkitto.
Ooɗoo arɗo Cammbulel tokooso ko taanum ŋaddet Al Hajji Sammba Boongel en kam e Aamadu Zakariyaa, lollirɗo Duudu Bah, gidiiɗo wonde meer Bahbahɓe.
Ɗo ganndal men tolnii heen hannde ɗo, en mbaawaa waɗde doggol meeɗnooɓe wonde arɗo Looti, alaa ko haali dewondiral maɓɓe. Ko ɗee geɗe tan njenana-ɗen : 1. Ko ɓe iwdi arɗo Birom (sukaaɓe arɗo Cammbulel heddiiɓe ɓe njahdaani e makko haa Tunti walla njaltii law Bele Ndenndi) ; 2. Idii wonde arɗo ko arɗo Cammbulel e ɓiyum arɗo Birom ; 3. Sakkitii wonde arɗo ko arɗo Looti ko arɗo Sammba Siree ganndiraaɗo arɗo Cammbulel Tokooso. Aadaaji galle Aamadu Daara ina kollita wonde arɗo Sammba Siree lomtii ko arɗo Buubu Siley. Aamadu Daara e hooye mum wonii elimaan Bahbahɓe tawi ina yahra e duuɓi 16. Ganndal men yettaaki e waawde goongɗinde kaa haala.
Lefol arɗo ngol e lefol elimaan ngol, wonaa no sikkirtee nii, wonaa doneteengol. E nder aadaaji Fulɓe jowitiiɗi ndonu, laamaandi heewaani tuugaade e lomtondiral to bannge njibiniigu. Yeru mum, nde Koli Teŋella, satigi gadano laamaandi deeniyaŋkooɓe, saŋkii nde, ko miñi mum Labba Teŋella lomtii ɗum ; nde oon saŋkii ko Sammba Teŋella jooɗii e jappeere laamu. Ɓiyɓe Koli (Gelaajo Bammbi e Gelaajo Tabara e Yero Jam e Gata Kummba) puɗɗii laamaade ko caggal nde baabiraaɓe mum en sawndiiɓe fof maayi. Ɓiy Yero Jam biyeteeɗo Satigi Sawa Laamu, lolluɗo o, fiilaa ko caggal maayde baaba mum tokooso hono Gata Kummba.
Jooɗagol to Bahbahɓe Waalo kam e Almamaagal
Fergo Bahbahɓe wattano ɓurngo mawnude waɗi ko e feccere teeminannde 18 ɓiire, duuɓi capanɗe tati ko adii nde dillere tooroɓɓe foolata laamaandi deeniyaŋkooɓe, joɗɗina Almamaagal. Tasgol laamu deeniyankooɓe, ceedtinirngol golwole laamu, addaniino satigi Sawa Laamu dartinde, teeminanndeedere hitaande ko adii, wolde keɓtugol huunde e Jeeri Fuuta. Ɗum addaniino amiraaji Tararsa e Barakna waawde naatde e fiyakuuji ndernderi leydi ndi. Njanguuji e dahngooji dewondirɗi ngaddaniino gure keewɗe taccude maayo. Ko e nder kaa ngonka Bahbahɓe Looti ngoppi leydi mum en, laawol goɗngol. Cuuɗi iwɗi e arɗo Birom carondiri e diiwan worgo maayo : tuggi Meri haa Pete nder Laaw, haa Mboolo Biraan, nder Yirlaaɓe Hebbiyaaɓe, walla nii caggal Fuuta, haa Piir, nder Kayoor.
Abdul Kaadiri Kan, almaami Fuuta gadano e nder laamaandi seernaaɓe tooroɓɓe, ummanii heɓtude kolaaɗe rewo maayo. O fuɗɗorii ko mahtaade huunde e gure (egganooɗe) e nokkuuji tolniiɗi kolaaɗe bannge worgo maayo. Tabitingol ndee feere ɗaɓɓii duuɓi seeɗa, nde tawnoo ko gollal mawngal. Ko ɗum tagi, sikkaaka so tawii jogorɓe hoɗoyde e Bahbahɓe Waalo ɓe, njiytondirii e keeweendi siiñtunooɓe Bahbahɓe Looti gila hitaande 1776.
Wuro heso ngo huccondiri ko e nokku ɗo wuro adanngo ngo wonnoo ɗo, sara Juude Waalo. Yimooɓe e naalankooɓe Fuuta ina korsini no feewi oon nokku, seede mum ko ngolɗoo konngol dowlungol, gila Gellaay Aali Faal haa Sammba Jeeba : « Juude Jaaɓi sara Bahbahɓe ».
Ummaade laamu arɓe haa laamu elimaan
So tawii en mbaawaa wiyde ko ndee Bahbahɓe Looti mahaa, eɗen njenanaa elimaan gidiiɗo jooɗaaɗe ɗoon ko elimaa Sammba Aali, ina sikkaa, hakkunde 1780-1790. Ɗum ɗoon luurondiraani e kabaaru mo lietnaa Cheruy (1911) rokki, biyɗo wonde Maamuudu Maccuɗo woni elimaan gadano Bahbahɓe Looti. Lefol elimaan ngol lomtiima lefol arɗo ngol gila e darorɗe teeminannde 18ɓiire (ko idii fergo wattano ngo) . Ina gasa nii tawa leppi ɗiɗi ɗi ngondii haa nde mbayliigu ngu rewolisiyoŋ toroɓɓe waawni wonannooɓe lefol Fulɓe ɓooyngol ngol woppude ngol, maande laamu kesu ngu lomtii ɗoon.
Won daartiyankooɓe lasliyaŋkooɓe mbiyi wonde goppugol lefol arɗo ngol, e lomtagol ɗoon lefol elimaan ngol, ko feere nde ardiiɓe dillere tooroɓɓe ƴetti e hitaande 1772, so joñde leppi gaadanteeji ɗi kala (arɗo, joom, satigi, farba, jaagaraf, ekn …) ɗi njokkondiraani e lislaam. Caggal nde ndee feere ƴettaa batu ndenndinngu mawɓe galleeji e cuuɗi ummiiɗi e Baraahim Ñokor ummoriiɓe e jookli Fuuta fof, jooɗii, felliti wonde Bahbahɓe Looti ngoppii lefol mum en arɗo ngol, ƴettii lefol elimaan ngol. Won e yimɓe maantinɓe e nder dillere tooroɓɓe tawtoraa ndeen joɗnde, ko wayi no Alfaa Umar Seydi Yero Buso Demmba Barahiim mo Hoore Foonde (lomtinooɗo Ceerno Sileymaani Baal e gardagol parti tooroɓɓe) e Tafsiiru Hammadi Ibraa gonnooɗo arɗo Mbantu.
Addani lefol elimaan ngol lomtaade lefol arɗo ko keɓtugol lannda keso (tooroɓɓe) ngardiigu to bannge miijanteendi e politik renndo e laamu nder Fuuta. Nguuɗoo mbayliigu luggiɗiraani noon fof sibu won geɗe ɗe ngu ittaani, ko wayi no tippudi lomtagol. Ko ɗum tagi, hono no gila e yonta arɗooji, kala ko ummii e arɗo Cammbulel to bannge gorol, ina waawi teeɗanaade lefol elimaan ngol so tawii dañii duuɓi 16 timmuɗi e wondude e jaɓgol jaambureeɓe.
Jaambureeɓe
Ko jaambureeɓe ngoni jaalal njuɓɓudi ndi. Kamɓe ngoni galleeji jom en leydi en. Mawɓe maɓɓe cuɓotoo hakkunde fooɗantooɓe lefol ngol, potɗo fiileede o. Aɓe ndokkaa mbaawka liɓde mo. Ko kamɓe ndeenata lefol ngol hakkunde manndaaji ɗiɗi. So haɗre waɗii, ko kamɓe lomtotoo. Galleeji jaambureeɓe (ɓetirtenooɗi cengele) ko ɗiiɗoo : Salsalɓe, Baalɓe, Jaljalɓe, Ndonngeeɓe, e Jahjahɓe galle Foogaa, Caamɓe, Liiduɓe, Salsalɓe e Jaljalɓe galle Elimaan Maalik, Sohsohɓe, Salsalɓe e Waarɓe galle Elimaan Sammba Aali, Salsalɓe e Baalɓe e Busooɓe galle Buubu.
Somsomɓe, nde tawnoo ko kam en ngoni idiiɓe e nokku he, ko jaambureeɓe, kono kadi kadi ko kam en piilata, ɗum ɗoon noon ko gila e yonta Tunti. (yettoode Soh nde ko fulo Som).
E ko aadaaji kaali, iwdi arɗo Birom ko galle gooto, gila e yonta Bele-Ndenndi haa fergo mawngo wattano ngo. Peccitagol wuro ngo e galleeji nay mawɗi (Galle Fooga, Galle Elimaan Maalik, Galle Elimaan Sammba Aali e Galle Buubu), ko huunde nde ɓooyaani. Ina sikkaa tan ɗum waɗi ko caggal tataɓal gadanal teeminanndeinannde 19ɓiire, sibu heen galleeji ɗiɗi inniraa ko almameeɓe Bahbahɓe Looti ɗiɗo idiiɓe ɓe. Peccitagol e galleeji ngol ɓuri tuugaade ko e jiidigal, hay so tawii noon, geɗe goɗɗe, ko wayi no cehilaagal walla caɗtidiigu ina teskee heen. Galleeji ɗii kadi ngonaa piɓiiɗi, eɗi mbayloo e sahaa e sahaa kala.
Kootol
Caggal nde ɓe mbaɗi ɗo Bahbahɓe Waalo ɗo, ko ina ɓura teemedere hitaande, Bahbahɓe eggi goɗngol. Ɓe ngarti rewo maayo, saraaji weendu ɗo ɓe umminoo ɗo, so Bahbahɓe Looti, ɗo taaniraaɓe maɓɓe mawnunoo, Ɗum addani koreeji maɓɓe gure saraaji ɗe fuɗɗitaade tooñirde ɓe « Bah jeerinaaɓe ».
Ina jeyaa e sababuuji ngool eggugol kiisgol kalifaandi laamu kam e yiɗde Seef kantoŋaaji huutoraade luure ndonu lefol almaami jolooje hakkunde maɓɓe, ngam waylude tippudi renndo maɓɓe. Ngoo eggo mawngo waɗi ko e hitaande 1905, tawi Alfaa Sammba ina woni elimaan.
Galle Aamadu Daado
Iwdi Bahbaaɓe galle Aamadu Daado jeyaa ko e koyngal taaniraaɓe arɗo Birom. E nder fergo maɓɓe wattindiingo (e nder feƴtere teeminaande sappo e jeetati) e gardagol afo galle o, hono Aamadu Daramaan Buubu Siley, ɓurɗo lollirde Aamadu Daado, e ballondiral e miñum Maccuɗo Daado. Ɓe njooɗii ko Mboolo Biraan, (sara Galoya, e nder diwaan Yirlaaɓe-Hebbiyaaɓe). Yumma maɓɓe wonnoo ko Daado Loru Sala Ɓiroowo, jeyaaɗo e Baalɓe galle Foogaa.
Luttugol maɓɓe Mboolo Biraan tolnoyiima e duuɓi capanɗe jeeɗiɗi walla ɓura. Caggal duuɓi seeɗa nde Bahbahlnaaɓe koɗoyi worgo maayo, maa won laabi ɗiɗi Somsomɓe njahii Mboolo Biraan ngam yiɗde jaɓnude ɓe yoo ɓe ngartu Bahbaaɓe Waalo, kono ɗum newaaki. Heewɓe mbii, ko ɗaɓɓugol Abdul Njaay Buubu addani ɓe ummaade Yirlaaɓe-Hebbiyaaɓe, ɓe ngarti Laaw. Nde tawnoo e oon sahaa jiidigal kosam e duhol ina njogii tiiɗndi e nder renndo ngo, Abdul Njaay ina joginoo teddungal mawngal e nder leñol Aamadu Daado. Taaniiko debbo to baŋnge gorol wonnoo ko Ndamsa Loru Sala Ɓiroowo, miñum walla mawnum Daado Loru, jibinɗo Aamadu Daado e Maccuɗo Daado. Ina jeyaa e dalilaaji ɗi o jaɓniri ɓe yo ɓe ngartu, ko añde mo ɓe mbaasa leyɗeele maɓɓe waalo e lawakaagu maɓɓe.
Gargol yimɓe Galle Aamadu Daado to Bahbaaɓe Waalo waɗi ko e hitaande 1834 walla 1835. Ko ɗum kam ɓuri yaakoreede e fawaade e taariikaaji jaŋtaaɗi galle oo biiɗi wonde ɓe ummitii Mboolo Biraan ko e fiilngo njeenaɓiiru mbattindiingu Almaami Yuusuf Lih. En mbaawa wiide e oon sahaa wonde ko e nguurndam Aamadu Daado e miñum galle o arti. Ko ɓuri jooɗtoreede tan ko ɓiɓɓe maɓɓe (Aali Aamadu, Abdullaahi Maccuɗo, Umar Maccuɗo e Atumaani Maccuɗo) ngartiri galle oo Bahbaaɓe Waalo.
Elimaanuuji ummiiɗi e galle Aamadu Daado ko njeeɗiɗo. Ina jeyaa e ko haɗi ɓe heewde elimaanuuji, leelde ɓe artude e nokku he. Elimaanuuji jeeɗiɗi ɓe ko ɓeeɗo : Elimaan Aamadu Saanuun(e maayirɗe teeminaande 19), Elimaan Sammba Yero(kitaale 1920), Elimaan Umar Saanuun lollirɗo Elimaan Sooyubu (laabi ɗiɗi, e nder kitaale 1940), Elimaan Maamuudu Sammba (1953-1957), Elimaan Muusaa Saydu (1972-1974), Elimaan Alfaa Dowut (1984-1988) e Elimaan Mammadu Ibraa (1996-2000).
Jiidigal e kaɓɓondire
Jiidigal ɓattingal gonnongal hakkunde galle Aamadu Daado e Salsalɓe galle Buubu, e darnde nde Abdul Njaay Buubu darii e gartaangal maɓɓe e renndo maɓɓe lasliyaŋkeewo, addani ɓiɓɓe e taaniraaɓe Aamadu Daramaan e Maccuɗo yantude e galle Buubu. Hay so tawii hannde galle Aamadu Daado ina jogii goodaangal mum keeringal e wellitaare mum, ittataa, ko ɓe tergal timmungal e galle Buubu ; Galle Buubu noon ko dental jaajngal denndinngal galleeji keewɗi ɗi jettooɗe limti-limtinɗi ko wayno : Sal, Baal, Dem, Joop, Wat, Mbaay, Sih, Taal, Njaay, Jah, Waar, Buso, Aan, Wañ e Bah.
Hay noon konu askinooɓe so jooɗiima jonte e jonte ina askina, waawaa jiiɓtude tippudi jiidigal gonngal e nder ngoo renndo.
No yoga e hoɗɓe e nokku he nih, Galle Aamadu Daado (Bah, Jah e Buso ) ina njiidi e galleeji goɗɗi ɗi, maa wonii ko jiidigal kosam walla ƴiiƴam. Walla kadi jiidigal sabu cattidiigal e jotondire ɓooyɗe e kuutondire duumiiɗe e cehilaagal tiiɗngal e hoolaare e kormondiral.
Galle Aamadu Daado ina jogodii jotondiral keeringal e won ɗiin galleeji walla won ɗeen jettooɗe. To baŋnge gorol, ɓe njeyaa ko e koyɗe tati ummiiɗe e galle Arɗo Birom Sammba Baraahim, ɗum woni galle Elimaan Maalik e galle Al Hajji Sammba Boongel, ɓe njiididi ɗoon kamɓe fof e bahbaaɓe galle Elimaan Sammba Aali iwdi Sawa Sammba Baraahiim e denndaangal Baalɓe ummiiɓe e Bukaar Baraahiim walla Aali Usmaan Baraahiim. Gaagaa jotondire taariikyaŋkooje ɗe ɓe njogodii e Salsalɓe galle Buubu, to baŋnge kosam eɓe njogii jotondiral keeriingal e won e ɓeen Salsalɓe e Watwatɓe iwɓe e Ndamsa Loru . Ko noon ne kadi wonande waar-waarɓe, ummiiɓe kañum en kala e Takko Loru e Baalɓe galle Foogaa ummiiɓe e gorol Sawa Loru Baal.
Anndinoore Elimaan Keso oo
Keborɗo fiileede jooni Elimaan o, wiyetee ko Muhammed Haaruuna Bah. O jibinaa ko e hitaande 1959. Ko o ɓi’i Haaruuna Aamadu Sammba Saanuun, ɓurɗo lollirde Demmba Cuucu. O jeyaa ko e koyngal afɓe bahbaaɓe galle Aamadu Daado. Kanko e yondiiɓe makko ngoni e yonta sappo e joyaɓo taaniraaɓe arɗo cammbulel. To baŋnge yumma makko, ko o njaatum Elimaan Sammba Yero, ko o taanum Aamadu Abuu Mammadu Dem, ɓurɗo anndireede ɗoo Saanuun Dikal, Elimaan Siñtu.
Ko kaŋko hebori wonde Elimaan jeetaɓo iwɗo e galle Aamadu Daado, capanɗe tato e njeetaɓiijo tuggi piilngal Maamuudu Maccuɗo. Caggal laamungal Maamuudu Sammba Yero, e hitaande 1953, Mohammed Haaruuna woni ɓurɗo wonde suka keborɗo fiileede lefol laamu. Nguun cukaagu noon hol to fuuntu yimɓe. Elimaan keso o, ko jom hakille, ko wuraŋke, etee ko jogiiɗo humpito e fiɓnde potɗe wallitde mo roondaade ko fawa e makko ko.
Yoo Allah wallu mo e faamde, enen e makko kala, wonde ko renndini yimɓe Bahbaaɓe Looti ko, gila e Tunti e Bele Ndenndi, ko ina tolnoo jooni e teeminanɗe joy, ɓuri tiiɗde e luure jolooje ina ɓenna. So tawii oo nokku hawriino e kareeli bonɗi, o woniino ne kay, etee omo heddii haa jooni e wonde, nokku ɗo cente yimɓe ummiiɓe e nokkuuji ceertuɗi kawriti haa mahi neɗɗaagu kesu. Rokki nguuɗoon neɗɗaagu doole ko fergooji uururɓe juutɗi, muusɗi e nder jeeri fuuta, ko caasal soofaaji ummoriiɗi Gede, ko cuusal Seereraaɓe Sappeen. Kono kadi ko e iimanaagal cemmbinngal ɓeen heewɓe aawnooɓe e oon nokku diine Lislaam, ñiɓi ɗum e nder leydi haa tiiɗi, leydi njooɗinoondi ko juuti tawi humpitaaki oon diine.
Ñaagi-ɗen Allah ko nde rokkata Elimaan keso ñeeñal won heen mawɓe adinooɓe en e oo nokku.
– Yo Allah rokku mo tiiɗeede hoore makko, no Elimaan Alfaa Sammba Kudi nii. Kumaandaŋ serkal Ɓoggee yiɗaano mo, waɗi feere haa waawni, e nder batu, yo yontaaɓe wuro ngo keɓtu lefol ngol e juuɗe makko. Caggal nde o ɓooraa, elimaan ne hucciti e tuubako o, wiyi ɗum :«nde ngon-mi mawɗo wuro nde, ko fotde am e jippinde ma. Kono tawde mi wonti tergal wuro mehal, aan ne mbeɗe ñaagiima nde luɓrataami galle am». Kumaandaŋ, nde wonde ko garme haftii, yahi.
– Yo Allah rokku mo hakilantaagal e ñeeñal nguurndam no Ibraa Dowut Atumaani, ɓurɗo lollirde Ngaari Looti. Hakkille ceeɓɗo, newnanaaɗo konngol. Ina wiyee wonde ko o neɗɗo mo konngol mum heɗetenoo. Ko ɗum tagi so o ƴettii konngol o joofni tan, batu heewi ko ƴeeseede.
– Yo Allah rokku mo ndimaagu ɓernde e yonteede Lamin Yero toɗɗanooɗo yo won elimaan, caggal ɗuum woppani ngol mo fooɗondirtunoo o, hono Maamuudu Elimaan Maalik. E miijo makko, oon ɓuri mo jogaade mbaawka majjum ; O ɓeydi heen o wi’i ko gacce wonanta mo hootde wuro omo fooli keccuɗo mo. Elimaan Maamuudu, e sahaa nde fiilaa Almaami Fuuta, hollirii kañum ne yonteede mum, nde huutorii mbaawka mum, rokkiti Lamin Yero lefol ngol o woppirnoo ɗum Allah meho.
On njaaraama.
Doggol elimaneeɓe
I- Bahbahɓe Looti (ko adii rewolisiyoŋ tooroɓɓe mo 1776)
1- Elim. Maamuudu Maccuɗo (hakkunde 1740-1770)
II- Bahbahɓe Waalo (caggal rewolisiyoŋ tooroɓɓe)
2- Elim. Sammba Aali (hedde 1780 haa 1796)
3- Elim. Maalik Hammaat (tuggi 1796 – 97)
4- Elim. Demmba Kaasum
5- Elim. Bookar Yero
6- Elim. Mammadu Demmba
7- Elim. Maamuudu Maalik (haa nde fiilaa almaami Fuuta 1860-61)
8- Elim. Lamin Yero (tuggi 1861)
9- Elim. Aamadu Demmba
10- Elim. Sammba Kaasum
11- Elim. Baydi Alfaa
12- Elim. Aamadu Saanun
13- Elim. Ibraa Kaasum
14- Elim. Alfaa Sammba (gartugol Bahbahɓe Looti waɗi ko e laamu makko e hitaande 1905)
III- Bahbahɓe Looti (Caggal1905)
15- Elim. Kaasum Baydi
16- Elim. Sammba Yero
17- Elim. Maalik Ceerno (Maalik Gallu)
18- Elim. Baaba Demmba
19- Elim. Demmba Aamadu
20- Elim. Umar Saanun (elim. Sooybu)
21- Elim. Aadama Jaafara
22- Elim. Sammba Kudi)
23- Elim. Karamoko Maalik (1947)
24- Elim. Ibraa Sidiiki (elim. Aali)
25- Elim. Abdul Aamadu Demmba
26- Elim. Maamuudu Sammba Yero (1953-1957)
27- Elim. Ibraa Daawuuda (Yeroyel Daawuuda) (1957-1968)
IV- Elimanaagal lomlomtondiral (cabbi gorle duuɓi nay fof)
28- Elim. Ibraahiima Alfaa Sammba (Raasin Selli) (1968-1972)
29- Elim. Musaa Saydu (1972-1976)
30- Elim. Bookar Siidi (1976-1980)
31- Elim. AlHajji Elimaan (Baabalih Maymuuna) (1980-1984)
32- Elim. Alfaa Dowut Maamuudu (1984-1988)
33- Elim. Aamadu Sammba Jibi (1988-1992)
34- Elim. Aamadu Demmba (Elimaan Maymuuna) (1992-1996)
35- Elim. Mammadu Ibraa (1996-2000)
36- Elim. Kaasum Dooro (2000)
37- Elim. Mammadu Karamoko (Tafsiiru Ismaa) (2004-2008)
38- Elim. Mohammed Haaruuna
Abdullaay Siree Bah
Fulo : Bookara Aamadu Bah


c: text/html

text:
Ɓataake peewɗo e sagataaɓe wuro; kala wuro.
Sagataaɓe wuro, njetten Geno gooto goodnuɗo daara wuro.
Njetten annabi gardiiɗo kala almaami wuro.
Sagataaɓe, ndaroɗee darnde saggitde geɗe wuro.
Ndentinee renta kala dente wuro.
Woto tikkee, tekkee, tekkanee, roondaade wuro.
Teddinee kala mawɗo; kormoɗee seerenɓe wuro.
Kersee, korsee, hakkillaaji, peeje, nayeeɓe wuro.
Tamondiree, tiiɗee, saɗta sorde ndiyam wuro. Ñemmbee mawɓe haŋki moƴƴinɓe geɗe wuro; fodde fonnduɓe nuunɗan-ɓe kala neɗɗo wuro.
Ngoɗɗoɗee jinngol faltaade kala fooyre wuro.
Ustude yaɓɓude ufnaade kala hinnde wuro. Potndee fota potal hakkunde ɓesngu wuro. Peñinee, feeña, nuunɗal seedtoo yimɓe wuro. Gooto ngonee ndentee yooltude hujjaaji wuro. Jokkere enɗam yarlitaade kala ɓamtaare wuro.
Tiiɗee tiiɗnoɗee ndeenee kala kuule wuro. Pelmoɗee, pertoɗee, perɓitoɗee, kala pirtoowo wuro.
Ngonee suusɓe fellitɓe reenooɓe ngalu wuro. Riiwooɓe riddooɓe kala ñaayoowo keeri wuro. Ɓittee, ɓilee, ɓiɗee, ɓiroowo Kocce wuro. Kiwee cuuɗiiɗi, cabbinɗi, ŋoñotooɗi gese wuro. Lottee, lottuli, lotta, luttooɓe jey wuro. Tukkoo, murɓoo, marɓoo, parɓoo, leydi wuro. Kaɓee, kaɗee, kiiɗoɗee, kulɓinee, ceerndoowo wuro.
Sela sela-weñcete, duuñtoo, joñoo, jonnde wuro.
Ndiiwee caroowo, sankita, caaktoowo sirluuji wuro.
Willee, wila, wirnoo, fewjooɓe wuro;
Baaba walla neene kala nuskoowo wuro.
Koɗo walla koɗdiiɗo jiidaaɗo jiiɓoowo wuro. Ndeentoɗee loggitde loŋ-loŋe loŋondirde enɗe wuro.
Loŋondiree, loggoo, loggee, loŋondira ɓesngu wuro.
Caloɗee pecce peccooje pecitooje peecooje wuro. Pittooje pittaali piɗɗooje kawral ɓerɗe wuro. Kaɓoɗee leñam-leñamaagu hakkunde kinɗe wuro.
Caloɗee kinɗon, ndenton, pellon, ceerndowon wuro. Dawruɗi, dawruɗi dawɗi seerndude ɓiɓɓe wuro. Heedi heeda heedannde ɓaggude tooñoowo wuro. Sagataaɓe ndiiwee simme bonɗo bonnoowo wuro.
Diilooɓe diidnuɓe waylooɓe koye sukaaɓe wuro.
Jiiɓ-ɓe jiɓuru jibinndu jiiɓa luuɓoowo wuro. Kulaani, kersaani, cuuɗaaki, ngonndaaka, ɓamtaare wuro.
Kaɗee wuri karte hakkunde luumo wuro. Wuyɓe fuuntooɓe cuuɗaaki gite yimɓe wuro;
Ina ndaara alkaateeɓe daraniiɓe ndeenka wuro. Gite futtinɓe ngonndaaka ngoƴaaji yimɓe wuro. Ngonee gooŋɗuɓe gooŋɗinooɓe goonga tooñaaɗo wuro.
Ndiiwee, ndiwnee, fenaande diwa woɗɗitoo wuro.
Ciynee, caɗtinee, fawre fawatoonde tiwaande wuro.
Njoɓnee, njoɓa, njoɓnee, konngol kulaandi wuro. Sagataaɓe, ndaroɗee laaɓa laaɓal ceŋɗe wuro. Ngoɗɗinee, woɗɗa, goɗɗal woɗɗa jine ngiɗɗitoo wuro.
Ngasee calɗi; ndarnee, kunndee, caaleeje wuro. Ɓuuɓa ɓuuɓri ɓuuɓna ɓerɗe mawɓe wuro. Kaɓoɗee kala feƴƴooɓe bonnooɓe ladde wuro; Soppooɓe, sirooɓe, duppooɓe, nehaande wuro.
Tiiɗee, tiiɗnoɗee, tiiɗnonoɗee, kala leeɗe wuro.
Tiiɗoya, yooɗoya, aroyooɓe janngo yonta wuro.
Kirjinee kala aamɓe, ŋoŋooɓe, ɗaaniiɓe, wuro; Joñiiɓe, ɗoŋiiɓe, ruŋtiiɓe, kala golle wuro.
Coftee, ciftoree, tikkuɓe, gedduɓe, batuuji wuro. Ngarta ndartoo ndaranoo darnde kisal wuro.
Kaɗee fijirde ñande maayde yanani wuro; fotde balɗe ngam sunu maayraaɓe wuro.
Kolli, buubaaji, ndartinee saanga jeŋre wuro. Reentaade lor ñawuɓe, ɗoyngol mawɓe wuro. Woto ngonee aynaaɓe janfotooɓe sardi wuro. Joftooɓe ñirɓinoo kappa conngi ladde wuro. Ngonee aynaaɓe hisnooɓe njoftina jawdi wuro.
Naamnditteeɓe janngo desnde walla luɓal wuro. Kala doole donkitɗe roondaade doŋle wuro, ndokkitee doole kese kesɗitina kaɓɓi wuro. Heppere walla heñaare jiirde golle wuro jiiɓat weña gollooɓe jilɓina golle wuro.
Kala dariiɗo, dadiiɗo, himmirani ɓamtaare wuro; mantee, mawninee, yeeɓee, nder peñcu wuro. Nganndee kala maayɗo birniiɗo galleeji wuro, wonta daartol yimɓe hakkunde kiirɗeeli wuro. Geno sellin doole daraniiɓe dadaniiɓe wuro. Mbaylaa jikkuuji jikkooɓe jikkanɗe jiggoore wuro. Geno, wallu, reen, semmbin, sagataaɓe wuro.
Timmin, yettin, moƴƴin, faandaare ɓiɓɓe wuro. Njaafoɗon Mansuur Baaba Ngaydo Giɗo wuro.
Kala pergitte, perɓitte, pertinɗe, ɓerɗe wuro.
Winnditi ko Mohamed JALLO ( U.S.A) dow umroore A.BELLO-JALLO mo CAMEROUN🇨🇲

robotstxt: allowed

filter: keep


text:
Nelaaɗo Allaahu’on Maaki: (ko mi acuɗɗo e mo’on piiji ɗiɗi tedduɗi; deftere Allaahu nden e ɓeynguure suudu an ndun fannii hiɗon jogitii ɗii ɗiɗi on majjataa ɓaawo’an poomaa, kannji ɗiɗi ɗi seedataa haaɗi tawoyammi ka weenndu (kawsara).
Ahlul bayti ɓeynngure suudu Nelaaɗo nden ko duɗal jalbungal e koode wenngii ɗe ka nder weeyo lislaamu mawɗo on, ko kamɓe woni ñentintee ngal toowungal ngal ɓaawo Nelaaɗo Allaahuahu on (S.A.W) ko kamɓe adii yarude e ngal ganndal Nelaaɗo, ɓe wuuri ka suudu maɓɓe, ɓe yahi e laawol Nelaaɗo on hiɓe nodda feewude e deftere Allaahu nden.
Jogitagol sunna Nelaaɗo (S.A.W), iɓe piyira njikkuuji maɓɓe mise toowuɗe wonannde mofte ɗen, ɓe selataa laawol Nelaaɗo ngol, hiɓe nodda e goonga, ɓe selataa laawol goonga kan yere tuggannde meselal. kamɓe wano hadiise on ɓannginirani’en nii, ko kamɓe woni ɓattiiɓe Alghur’aana on, ɓe seedataa e mayre sabu ko kamɓe woni misirteeɓe e kala ko Alghura’aana on ronndii e faamuuji e ñiiɓe, ko fii ɗun waɗi si aayeeje jippike yewtii ko laaɓi pos fii maɓɓe, ko konngol joomiraaɗo :
إِنَّمَا يُرِيدُ الله لِيُذهِبُ عَنْكمُ الرِّجسَ اَهلَ البَيتِ وَيُطَهِّرَكُمْ تَطهِيرا.ً
“Anndee ko Allaahu faalaa ko ittugol e mo’on soɓe onon yimɓe suudu ndun o laɓɓina on laɓɓinnde”
- Gujarati (1)
- Sinhalese (2)
- Amharic (1)
- Bambara (2)
- Bosnian (1)
- Burmese (1)
- Danish (1)
- Filipino (5)
- Fula (4)
- Nepali (1)
- Ikinyarwanda (7)
- Japanese (1)
- Korean (1)
- Kurdish (4)
- Hrvatski (2)
- Lingala (1)
- Nyole (1)
- Dutch (1)
- Norwegian (1)
- Chichewa (2)
- Polish (1)
- Serbian (7)
- Albanian (2)
- Finnish (3)
- Vietnamese (1)
ƁEYNGUURE SUUDU NELAAƊO NDUN
Nelaaɗo Allaahu’on Maaki: (ko mi acuɗɗo e mo’on piiji ɗiɗi tedduɗi; deftere Allaahu nden e ɓeynguure suudu an ndun fannii hiɗon jogitii ɗii ɗiɗi on majjataa ɓaawo’an poomaa, kannji ɗiɗi ɗi seedataa haaɗi tawoyammi ka weenndu (kawsara).
- Jamaa kippudo fii wallifagol ngol ka fondasiyon AL balaakha
- 1
- 964-7756-81-X
- The Ahl Ul Bait (A.S) World Assembly
- 1427 F. 2006


text:
Tomaas Sankara ko almuudo belɗo hakkille, laaɓtuɗo kaaɗtudi. Hitaande fawtii heen, caggal nde o heɓi berwe makko, o wayli tufnde, o waɗi kawgel ngam faytude e konunkaagal. Alla walli mo, hoddiro e fartaŋŋe ngonani mo, o jaɓɓaa e duɗal konunkaagal, ngal ɓe mbiyata ‘’Piritanee konunkooɓe kajogo’’ to sahre Wagadugu. Nde baaba makko nani ɗum, haawaa. Ko adii fof o tintinaani ɗum e ko refti heen, o jooɗtoranooki, kanko baabiraaɗo o wonde Tomaa Sankara ena weliri noon fof hakkille.
Tomaas Sankara ko almuudo belɗo hakkille, laaɓtuɗo kaaɗtudi. Hitaande fawtii heen, caggal nde o heɓi berwe makko, o wayli tufnde, o waɗi kawgel ngam faytude e konunkaagal. Alla walli mo, hoddiro e fartaŋŋe ngonani mo, o jaɓɓaa e duɗal konunkaagal, ngal ɓe mbiyata ‘’Piritanee konunkooɓe kajogo’’ to sahre Wagadugu. Nde baaba makko nani ɗum, haawaa. Ko adii fof o tintinaani ɗum e ko refti heen, o jooɗtoranooki, kanko baabiraaɗo o wonde Tomaa Sankara ena weliri noon fof hakkille.
Ko e ngaal duɗal, o nanata jippineede Moriis Yame-oogo e jappeere yiilirde ngenndi.
Ɗum woni gargol konunkooɓe e laamu ñalnde 3 siilo walla samwiyee hitaande 1966. Etee oonɗoon liɓaaɗo e nguunɗoon ñalngu ko ko toɗɗitanoo yo o ardo laamu ngu wonaani hay lebbi tati. Liyetnaa-kolonel Sanngulee Lamisanaa, gonnooɗo mawɗo ‘’ Etaa Masoor ‘’ konunkooɓe, arditii laamu ngu. Ciftinen banndiraaɓe wonde ooɗoo gorko ko ‘’aaseen kommbataa ‘’ wonnoo e konunkaagu tuubakiri. O tawtoraama golwole baɗnooɗe to Enndo Siin e to leydi Alaseri.
Heblo duɗal konunkooɓe ɗo Sankara woni ɗo ena himmiri haa ko foti alaa: subaka ko jaŋde huuɓtidinnde , so kikiiɗe arii ko coftal ɓalli e refto konunkaagu. Sankara ena yahra e duuɓi noogaas, fooɗi ‘’ bakkaalori ‘’ mum fiyi e jiifa tawi alanaa ɗum tanaa. Nii woni o suɓaa yo o jokkoy jaŋde ofiseeji to duɗal konunkaagal Antasiraab to leydi Madagaskaar. Dumunna mo o waɗi e ndii leydi ko duuɓi tati. O yahnoo ko e hitaande 1970, o arti ko e hitaande 1973. Nde o arti e leydi maɓɓe nde, oon sahaa ko o ‘’ suu-liyetnaa’’, omo yahra e duuɓi noogaas e nay. Hakkille o yahraano to bannge dawrugol e oon tuma. Yahi haa ɓooyi seeɗa kadi, e hitaande nde wootere, o neldaa leydi Farayse yo o janngoy diwgol to duɗal Poo, ngal ɓe mbiyata e ɗemngal farayse: Ecole des Parachutistes de Pau. Ko njillu makko to leydi Farayse, hakkunde jotondire makko e sanɗaaji jaaɓi-haaɗtirde e ardiiɓe pelle dawriyankeeje leydi makko tawi ko wonɓe toon, nguddatani mo damal feewde e nguurndam dawriyankeejam. Gila ndeen o seeraani e sorsortude e maɓɓe e wasiyaade ɓe yo ɓe tiiɗno ɓe ndeena ngootaagu. Gila ndeen kadi o seeraani e tawde ɓe e nokkuuji maɓɓe e rentinde ɓe ngam wostondirde e maɓɓe miijooji.
Nde yahnoo haa ɓooyi won e yimɓe he mbaɗti ko sikkitaade mo, yo taw o wonaa ñukkintooɗo mo laamu Sanngulee neldi toon. Nde o arti e hitaande 1974, hay miñiiko, kanko Tomaa Sankara, ena wiyee Paskaal Sankara, nde wonnoo gollotonoo ko e pelle cuuɗiiɗe, seeraani e tuumde mo. Kono nde yahnoo haa miijo ngo Tomaa joginoo ngo laaɓtani mo woni fof, Paskaal faami wonde ndeke ena woɗɗunoo faamde mawni mum o.
Ko kanko Tomaa Sankara haalnoo ɗiiɗoo konnguɗi: So neɗɗo ɓuraani baaba mum yo anndu won ko heddoraa walla mbiyen kadi: kacce ngoodanii ngel mo waɗaani haa ɓuri ko baaba mum waɗnoo. E ɗemngal farayse: a honte celui ŋuine fait pas mieuƴ ŋue son père. Ngooɗoo miijo o dañnoo ɗum ko Madagaskaar. Omo wiya kadi: Konunke mo aldaa e heblo dawriyankeewo ko ceddeejo doolnuɗo ( un militaire sans formation politiŋue est un criminel puissant). Ngoo miijo kadi, o dañnoo ngo ko nde o yahnoo Farayse.
Ɗum waɗi, nde o arti, o jokkondirii e yoga e pelle dariiɗe ɗe o tawtunoo ɗoon. O seeraani kadi e tawtoreede batuuji majje. Goonga nii pelle dawriyankeeje ko ko caltanoo e leydi he gila e garal Sanngulee Lamisanaa e jappeere kono ɗuum fof e wayde noon, haɗaani ɗe golloraade nder, dillude e sarde kaayiton kollitoowon mette majje, kannje pelle ɗe. Heen gootol yumma Tomaa nde wonnoo ko yeeyoowo ñamako etee yiyataa binndi, dañii heen subaka mettuɗo. Oɗon nganndi jeeyoowo ñamako, simme walla caaf no wayi hatojinde e kaayit. Kanko ne o hawri heen ena weɗoo, o anndaa ko winndaa heen, o waɗi horde makko haa heewi, ngam soomroyde njeeygu makko. Ndeen alkateeɓe njiyii mo, ñalnde heen o ñalli ko polis. Fayndaare nde ko anndude hol to o heɓi ɗiiɗoo kaayitaaji? Mbele o itti ɗi ko e nder galle maɓɓe walla o hocci ɗi ko caggal galle? Nde tawnoo e oon sahaa, eɓe cikkitii Tomaa Sankara e miñi mum Paskaal Sankara.
Nokku ɗo darnde Tomaa Sankara fuɗɗii fof ɓurde feeñde ko e hare hakkunde Mali e Hot Woltaa e maayirɗe hitaande 1974 fayde darorɗe hitaande 1975. Oɗon nganndi tuggude e hitaande 1972, yooro ena tampini leyɗeele men ɗe. Bannge yo bannge ko kasaara ndariindi. Sabu kulhuli e yiɗde daɗndude ko heddorinoo, aynaaɓe rewonaaɓe, ɓe Muritani e ɓe Mali ndaayani Hot Woltaa sabu ko toon keccol ɓuri wonde. Ndeen ɓe ngarii, hawri e ndiyam ena saɗti, ko kaŋŋe e oon sahaa, aynaaɓe malinaaɓe e hot woltaanaaɓe piyndiri bone yaraano. Haalooɓe Pulaar mbiyi: haayre weddaande, wiyetaake ko ɗoo haaɗata walla ko ɗo nde yanata.
Hare nde ɓurti juuɗe aynaaɓe haa jibini luural hakkunde laamuuji ɗee leyɗeele ɗiɗi. Nde wonnoo nokku o woni ko e sara keerol, to Mali e to Hot Woltaa, gooto fof woni e teeɗanaade mo. Nii woni, ɓe ndewi ɓe ngoppaani haa conndi duki hakkunde maɓɓe. Ndeen jeynge huɓɓii hakkunde ɗee leyɗeele ɗiɗi, no yoga heen mbiyri, Sankara ñaagii nde nawetee toon. Ko goonga o teskinii toon to bannge jaambaraagal kono ɓuri feeñninde mo ko hurum mo o joganii kala aadee. Sahaa gooto, kanko e taƴre nde o ardinoo nde, ɓe njuuki konunkooɓe malinaaɓe, kono o wiyi ko hay gooto oto fellu neɗɗo. Yo ɓe kuccin cerɗi maɓɓe dow tan. Ɓe mbaɗi noon haa ɓe njaggi kamɓe fof tawi hay toɓɓere ƴiiƴam rufaani. Ko kanko fof adii ñiŋde hare nde: ko adii fof ko nde hare nde jaraani sabu ko woni sabaabu ko, haanaani addude hare hakkunde leyɗeele haa teeŋti noon e ɓiɓɓe yumma hoɗdiiɓe. Ko refti heen kadi, hare nde yani ko hakkunde waasɓe. Kala ko fotnoo waɗeede e geɗe nafooje ngam naftude leyɗeele ɗe, huccintee ko e kaɓirɗe boomooje, mbooma leyɗeele ɗe.
O yiydi, kanko Tomaa sankara, ko adii fof e Haari Sonngo, caggal ɗuum e won e ofiseeji, ɓe cari kaayiton ceyfitoowon hare nde. Oon sahaa o anndondiraani tawo e Belees Kompaawore.
Ganndondiral hakkunde Tomaa Sankara e Belees Kompaawore fuɗɗii ko e wuro Rabaa laamorgo leydi Marok to ɓe ngarnoo ɓeydude jaŋde kon fayti e diwgol. Ɓe kawriti e wuro Rabaa ngo ko e hitaande 1978. Ɓe ngondii e suudu wooturu lebbi joy haa ndawdi e naange: siilo haa duujal( samwiyee haa mee).
Ko kamɓe njahdata, ñaamdata kadi leldotoo ɗo gootel. Gila ndeen ɓe ceertaani so wonaa ñalnde…
Ciftinen banndiraaɓe wonde Belees Kompawoore ko miñi mum Sankara to bannge duuɓi. Ko gorko jeeɓatnooɗo Tomaa, jiɗnooɗo ɗum kaaɗtudi. O heɓi bakkaalori makko ko e hitaande 1973 e wuro Wagadugu. Caggal ɗuum, o yahi ɓeydoyde jaŋde to duɗal ofiseeji wuro Yaawunnde, laamorgo leydi Kameruun. O arti ko e hitaande 1975.
Caggal gummitagol Tomaa e Belees to Maruk, Alla waɗtidi ɓe, kamɓe ɗiɗo fof, e nokku gooto, eɓe njanngina ɗoon ko fayti e diwgol. Ngoon wuro wiyetee ko Poo. Ngo woni ko bannge worgo, 147 kilomeeteer wonande Wagadugu, 18 km wonande keerol maɓɓe e leydi Gaana. Ko duɗal konunkooɓe woni ɗoon. Ardinoo ngal ko Tomaa, gila ɓe njahaani tawo Maruk. Nde ɓe ngarti nde ne, ko kanko kadi woni mawɗo, Belees sukki mo. Belees wonaano neɗɗo dawriyanke. Ko Sankara naatni mo heen.
Poo ko nokku toɓeteeɗo kaaɗtudi. E nder hitaande, eɓe tonnga fotde 900 millimeeteer ndiyam. Ko nokku kadi ɗo kullon njeñata: ñiibi, barooɗe, cewɗi, pobbi, ekn…
Ɗuum fof e wayde noon so ceeɗu naatii, wuro Poo ngo ena saɗa ndiyam. Wonaa nde njiɗɗaa fof njarataa, wonaa kadi nde njiɗɗaa fof loototoɗaa. Wurankooɓe ɓe, ko maa taƴa subaka fof e Alla jolɗe, nde ndaña ndiyam. Konunkooɓe ɓe e koye mumen ena tini rafi ndiyam ɗam. Waɗi sahaa gooto, hay ko filtatnoo e ndiyam natti yiyeede. Hay ko ena sooɗee ko maa ɓulnee.
Liyetnaa Sankara haaɓi no ɓe nguurdi nii, joli e werlaa mum, yooɓii yimɓe e kaɓirɗe, fayi Wagadugu. Ndeen o yettiima, o fayi to yeeyirde masiŋaaji pooɗooji ndiyam. O yeeytii heen gooto, o wiyi yo o tonngane njaru mum e kaayit. O yalti. Hol to o tiindii ? O tiindii ko to gollordu mawɗo leydi ndi hono Seneraal Sanngulee Lamisanaa. Nde o ari haa o fayndii, kanko gooto o tellii, o yahri koyɗe haa o yettii. O tawi deenoowo ena darii e damal, o haalani ɗum haaju makko. Oon haɗi mo ɓennude sabu o aldaa e yamiroore.Sankara finni haa ɓurti, wiyi mo: so a woppaani mi naat mi, kala ko waawi arde heen ko aan roondi.
Oon waynitii mawɗo mum, telefoŋaaji njokkondiri haa yettoyii to mawɗo leydi. Seneraal Sanngulee Lamisanaa yamiri yo ɓe ngoppu mo, o ɓenna. Nii woni o woppi Tomaa ɓenni. Sankara yettii, wiyi e gollordu he corok ! O hanngaani baafal kadi o salminaani, o liɓi ngol konngol e noppi mawɗo leydi ndi: Ko a Seneraal, miin ko mi liyetnaa. Ɗum firti enen ɗiɗo fof ko en ofiseeji.
Mboɗo wondi e yimɓe ngalaa hay toɓɓere ndiyam ko njari. Mboɗo yiɗi masiŋ pooɗoowo ndiyam, njaru mum nani, yoɓ.
Sanngulee Lamisanaa yoɓi haa ɓurti haa ɓe ndañti heen coodgu jamɗe lomtinirɗe( pièces de rechange), caggal nde naamndii mo so tawii alaa ko heddii. Tomaa wiyi mo ko ɗuum tan wonnoo koyɗe mum. Ko nii Poonaaɓe, konunkooɓe e siwil en jeyaaɓe ɗoon ɓe, keɓiri masiŋ. Ɓe ngasanaa boyli, ɓe ndañi ndiyam nduumiɗam.
Belees Kompaawore, nde lomtii mo e duɗal Poo ngal e hitaande 1981, yamiri yo konunkooɓe ɓe mooftat e njoɓdi mumen hay so ko seeɗa. O ɗaɓɓiri gooto fof nde udditta faawru to booñ ngowaari ‘’ caisse d’épargne ‘’, mbele ɗoon e duuɓi ɗiɗi, gooto fof ena daña soodde hay so daabayel, ko wayi o moto walla e ko nanndi heen. Ndeen ɓe mbaɗii noon, konunkooɓe heddiiɓe ɓe mbaɗti miijaade wonde konunkooɓe Poo ko ko pawaa e dow mumen to batte njoɓdi.
E oon sahaa, Burkinaa Fasoo woodaani tawo. Ɗum woni leydi ndi wiyetee tawo ko Hot Woltaa kono pelle dawriyankooje jowanooɗe ɗe, mbellitaama gila e lewru deesaamburu hitaande 1977. Addunoo ɗum ko toɗɗiteede Sanngulee Lamisanaa e ardorde laamu he. O toɗɗitaama kono booñuuji ɗi hay ɗigo-ɗigo walla uurngol kaalis alaa e mumen. Lewre yooro kadi to bannge mum nana ɓeydii yaha yaajde. O laamiima ko ena abboyoo e duuɓi sappo e joy daal kono alaa fof ko waylii e ngonka leydi ndi. Ko ɗuum addani konunkooɓe ɓe e gardagol Saay Serboo liɓde laamu makko, ñalnde 25 lewru noowaamburu hitaande 1980. Ko ɗoo woni peeñgol Tomaa Sankara.
Nde Kolonel Say Serboo heɓti laamu, tafi goomu konunkooɓe ngam heɓɓitaade e ƴellitde ngenndi ndi. Nguun goomu noon toɗɗii tan ko huunde e konunkooɓe. Ofiseeji tokoosi ɗi fof ena ɗeɓi ɗaweede heen. Caggal ɗuum, Kolonel Say Serboo yuurnitii, sosti goomu ngoɗngu ngu Diisnondiral Konunkaagu Ngenndi. Nguun noon noddi ko kala gardiiɗo konunkooɓe. Tomaa Sankara e Haari Sonngo ko e goomu he njeyaa.
Daraaki, Tomaa Sankara, sabu peertugol mum hakkille e juumtugol mum miijo, suɓaa koolaaɗo goomu to ardorde leydi, halfinaa kadi caaktirɗe kabaaru.
Sankara alaa ɓurnaare. Ko kanko e konunkoɓe makko ñaamdata, pijdata karte walla fuku. Ko kanko kadi hoɗanta diɗɗal naalankooɓe wuro Poo ngo. Won e sahaaji, so luural yanii hakkunde makko e mo les makko, ko semmbeeji maɓɓe ɓe ñaawirta kono wonaa to bannge nehdi konunkaagu. Omo nanondiri e ɓe o ardii ɓe haa ko foti alaa. Ko ɗuum saabii nde o toɗɗaa yo o won koolaaɗo laamu, o salinooma ko juuti. O wiyi: Miin ko mi konunke. Alaa ko mbaawmi wonde so wonaa konunke. Hay dara alaa ko nganndu mi e laamu, hay dara alaa ko nganndu mi e dawrugol.
Kolonel Say Serboo wiyi yawii ooɗoon hujja sabu garal makko e laamu he jogii ko mbaydi konunkeeri, ndi laawol rokkaani mo riiwtude walla wappaade. Nii woni Tomaa Sankara ɗooftii, ari e hoolordu laamu e lewru colte maa mbiyen feebiriyee e hitaande 1981. Ko nii addani Belees Kompaawore lomtaade mo e ɗowgol duɗal konunkooɓe Poo.
E batu maɓɓe ngadanu, kanko Tomaa Sankara, o holliri wutte mo o ɓoornii. Batu ngu noon, ciftinen banndiraaɓe, ko batu jaagorɗe wonnoo. Ñalnde heen o ardi ko welo. O rokkaa hoɗorde fotnde e jimme makko, o salii, o ƴeewi nde les mum, o hoɗi heen. O yaltinanaa oto keso pul mo jaagorgal fotnoo jogaade hono no jaagorɗe leydi ndi fof, o salii oon kadi. O wiyi kanta mo o joginoo o, tawi so ena huɓɓee ko maa yerƴee, ɓurani mo. yoga heen ñiŋi mo, ñiŋri mo kaanɗoon ngonka, nde tawnoo naŋtoraaki e laamu he so wonaa mbele ena ndoolna walla mbele ena keewa kaalis.
E dow njoɓdi makko kapitenaagal, kanko Tomaa Sankara, omo heɓa kadi 60.000 mbuuɗu hakke ko o woni jaagorgal ko. So o yaltii kadi leydi, tawi ko e haaju laamu, ñalawma fof omo jogii 4000 mbuuɗu, ko jiidaa e kaalis mo o rokketee yo o reentoro. Sankara, ɗum ena heewri ɗum, haa ena wiya ko bonannde, jaagorɗe keddiiɗe ɗe, kañumen njondinaaki, ena njawa nde tawnoo woni e miijooji mumen ko faggaade gila sawru mbawgu waklitaaki tawra ɗumen juuɗe ɓole. Ɗum nanngi Sankara kaawisi e mettere no ɓiyi leydi darortoo jamma e ñalawma, ena nodda ɓamtaare leydi tawa miijo mum ko bonnude ngalu leydi. Gooto fof ena wasoo ɓurii heddiiɓe ɓe heewde galleeji walla geɗe goɗɗe paggorɗe maa naattinooje ngalu tawi nguun ngalu keɓraangu ɗiin galleeji walla ɗeen geɗe hesaa ko e keeceeje miskineeɓe walla leñol ngol no diidorinoo.
Ko ɗum waɗi hono maayo Muhum eɓɓanoongo golleede haa yettoyoo Kuudugu e Wagadugu, laŋde. Huufatnoo golle ɗe to bannge ngalu ko Almaañnaaɓe e yantondirde e Booñ Winndereyanke, mo ɓe mbiyata e ɗemngal farayse ‘’BanŋueMondiale “.
Ngalu ɗaminanoongu maa gasnu golle ɗe fof ko miliyaaruuji tati mbuuɗu doŋ.
Kono goomu ngardinoongu golle ɗe, Alla e huuñɗude e yiɗde sirde heen, ɓetoyi haa woni miliyaaruuji 14. Nde wonnoo ko diwi heewde fof rufat, ɗum ɓurtii no feewi, eɓɓoore nde haayti wonde. Ko noon kadi uddo eɓɓanooongo e diiwaan Sanematennga bullorinoo. Kaalis yaltinaama, huutoraama kono uddo haa jooni yiyaaka tawo. Ko hono noon balle nguura gumminooɗe to leydi Kanadaa e to Makka, njahri. Balle ɗe taƴaa ko hakkunde kaggu-laaɗe Lome to leydi Togo e to ɗe paynoo to: Wagadugu walla Boobo Julasoo. Ɗe njiytoyaa ko to jehre laggu-laggu.
Kaan ngonka no waynoo haaɓnaade nii fof, Kolonel Say Serboo yantini heen mawnikinaare. O natti diisnondirde e pelle dawriyankeeje, o haɗti geroo, o lanki laamu ngu. Tomaa Sankara ne, ɓernde nde feɗɗi, o sunii heen no feewi. Ngam saaktude ɗee geɗe cewɗe baɗeteeɗe, o tonngiti jaaynirɗe, o welliti saaktooɓe kabaruuji, o yamiri ɗumen yo cunno, caakta ko njiyti ko. No o yiɗirnoo nii kadi yahraani noon. Nii woni e lewru duujal walla mbiyen mee e hitaande 1982, o felliti ɓooraade e golle makko, caggal nde o waɗi ɓataake e mawɗo leydi ndi. Ɓataake o, ko ngam tintinde mawɗo leydi ndi e Goomu Diisnondiral Konunkooɓe Ngenndi, miijo makko ngo. Caggal nde o ɓoorii e golle makko, Haari Sonngo e kapiteen Belees Kompaawore njalti kañumen ne. Haalooɓe Pulaar mbiyi: So neɗɗo yiɗii warde rawaandu mum, fawa e dow mum sayo.
Say Serboo nde yiɗnoo heɓde mo, wiyi ɓooragol makko ngol rewaani laawol sabu kañum tinaani, tawi ena anndaa ɓataake huccinaama e mum. Sankara nanngaa, galaŋuuji mum fof keɓtaa ngam yamminde ɗum, caggal ɗuum o sokoyaa to wuro wiyeteengo Deedugu. O sokaama e ngooɗoo wuro fotde lebbi jeegom. Caggal nde o nanngaa sehilaaɓe makko ne nanngaa: Linngani e Kompaawore.
Njaay Saydu Aamadu


text:
Ko ina wona jooni duuɓi 60 ŋakkuɗi seeɗa hooreejo Dental Dowlaaji Amerik e hooreejo Kubaa pottitaani e nokku gooto walla jooɗodaaki e joɗnde wootere, sibu ɗum wayrunoo waɗde ko gila 1956. Ɗum wayritii ko e Eisenhower (Esoneweer) hooreejo Amerik ndeen kam e Batista, hooreejo Kubaa e oon sahaa. Ɗum waɗti ko ñalnde 10 abriil ɓennuɗo ɗoo oo, sibu Barak Obama e Raul Kastoro ndokkondirii juuɗe, calmondirii, njooɗodiima e joɗnde wootere to Panama, e batu kuuɓtodinngu VIIɓu leyɗe Amerik.
Ɗum noon, ngol woni go’o ko aɓe calmondira. Ko goonga nii, e hitaande 1959 Fidel Kastoroo yahiino to Dental Dowlaaji Amerik, kono e oon sahaa, o heɓaani yiyndirde e Richard Nixon hooreejo leydi ndii e oon sahaa. Ndeke ngalɗoo pottital hikka ko maantinngal no feewi. Kubaa meeɗaa tawtoreede nguuɗoo batu gila sosaa e hitaande 1994, sibu Dental Dowlaaji Amerik ko ko ɗaɓɓunoo gila 1962, jaɓanaa baasgol Kubaa jeyeede e Fedde Dowlaaji Amerik (OEA : Organisation des Etats Americains).
Ko goonga ɓe kawritiino e wirwirnde Manndelaa to Soweto ñalnde 10 desaambar 2013. Kono ngolɗoo ko ngam yeewtidde e peeje moƴƴitingol jotondire hakkunde leyɗe maɓɓe ɗiɗi ɗee, huunde nde Barak Obama huniinoo. E nder haala makko, Barak Obama wiyi « sahaa mo Dental Dowlaaji Amerik (DDA) naatatnoo e fiyakuuji leyɗe oo nokku tawi alaa baawɗo heen huunde, oon sahaa ɓennii ». Ngolɗoo konngol noon haawii heewɓe, sibu ngol firti tan ko DDA ko e tooñannge wonnoo. O wiyi kadi kanko Obama : « Yo laaɓtu ; so tawii min ngullanii daande dow yimɓe dummbaaɓe sabu tan cuusii haalde goonga, min mbaɗiraani ɗum sabu nafooje amen, min mbaɗiri ɗum ko sabu yiɗde nuunɗal. Miɗo anndi ɗuum no feewi, sibu waɗii sahaa, e nder leydi am, won e goomuuji yimɓe ko ciicetenooɗi (…), sabu darnde yimɓe winndere ndee fof, ɗuum wayliima. Ɗum noon, amin ndewee ñamaande nde min poti yoɓde, sibu ko haala yimɓe hakindiiɓe moƴƴitini min. Miɗo yiɗi yeneneede mi yoɓii ndeen ñamaande e ooɗoo nokku e winndere ndee kam e nder nokkuuji keddiiɗi ɗii».
Hakkunde Kubaa e Amerik meeɗaa welde gila 1962, caggal waklitere (Révolution) Kubaa e hitaande 1959. Kubaa yaaɓani ɓorƴitte kompañiiji amerik gollotonooɗi e leydi mum, Amerik ne saltii soodde suukara Kubaa. Nii woni, e hitaande 1961 leyɗe ɗiɗi ɗee taƴondiri, caggal nde Kubaa ɓallitii URSS. E lewru abril 1961, Amerik fewji yande e Kubaa, rewrude e kubaanaaɓe moolinooɓe to mum. Ɓe njipporii nokku ina wiyee « Baie des Cochons », kono ɓe ndiiwtaa.
E hitaande 1962 John Kennedy waɗi Kubaa ammbargo. Kono hakkunde leyɗe ɗiɗi ɗee ɓeydii bonde nde dowla Sowiyet (URSS) foŋti misilaaji mum nikleyeer e nder Kubaa. E hitaande 1966, Amerik ƴetti kuulal ngam wallitde luulndiiɓe Kubaa, ɗum woni moolde kala dogɗo toon, e rokkude ɗum golle. E hitaande 1996 Amerik teeŋtini ammbargo waɗi Kubaa oo. George Bush teeŋtini ɗum kadi e hitaande 2001, o ɓeydi saɗtinde ɗanle hakkunde leyɗe ɗiɗi ɗee ; o saltii kaalis ummoroo Amerik feewde Kubaa, ɗuum woni hay kubaanaaɓe gollotooɓe toon mbaawaa neldude koreeji mum en keddiiɗi toon, kaalis. Kubaa ne jaabtorii ɓe nattugol huutoraade dolaar e nder njulaagu mum, e hitaande 2004. Ko maa Obama ari, fuɗɗii yolbinde, e hitaande 2009, jotondire hakkunde Amerik e Kubaa.


text:
Nde senngo laamu, e gardagol hooreejo leydi oo hono Muhammed wul Abdel Ajiiju yuɓɓini seppo mawngo ñalnde alarba 9 saawiyee 2019, ngam, e wiyde maɓɓe, haɓaade « haala ngañantumaagu kam e seɓɓitaare », yimɓe heewɓe, haa teeŋti e senngo luulndo, njaɓaani tawtoreede ngoon seppo, sibu, e wiyde mum en, « ko laamu nguu wiyi ina haɓoo jooni koo, ko ɗuum gollata ko ina wona jooni duuɓi sappo ». E wiyde luulndo «Abdel Ajiiju, nde tawnoo ina anndi waɗaani ko moƴƴi to bannge koɗdigal leƴƴi ɗii, woni ko e yiylaade weñcitde geɗe ɗee. So o welaama tan, hannde hannde, jeewte kuuɓtodinɗe jowitiiɗe e koɗdigal hakkunde leƴƴi leydi ndii ina mbaawi waɗeede. Tee min ceeraani e naamnaade ɗuum, kono o jaɓaani. Seppo hay dara nafataa e ɗuum ». Ko noon kadi «ko o laamii koo, alaa ko o toppitii so wonaa waaraade ngalu leydi ndii, o heyɗini yimɓe fof, o waɗi fenaande e ɗawgol e paltoor feere laamorde, huunde jibinnde mettere e ñiŋooje ɗe o yiɗi hannde dartinde ɗee ».
Heewɓe ceeraani suurtude « feere fuunti nde o huutorii e ɗii duuɓi ɗi o laamii » : « njuulu Kahayɗi ngam hippude bone warkoyeeɓe », « sariyaaji njiyaagu ngam ɓeydaade heedande jiyɗinooɓe », « hare feewde e bonnooɓe jawdi (mufsidiin en) ngam ɓeydaade waaraade jawdi leydi ». Heewɓe ceeraani e fooɗtude hakkillaaji e caɗeele won ɗeen dente renndo, ko nanndi e hardaneeɓe, nguuri, walla paltoor leƴƴi ɓaleeji paltetee e laamu hee… Ko hono ɗuum jaaynoowo gooto ine wiyee Ahmed Jiddu Aali, binndunooɗo « Enen fof ko en arani en », yaltinde winndannde woɗnde tiitoriinde « Doole Konu Ngenndi : mumtogol ngol woni ko e laawol ». O fuɗɗorii winndannde ndee ko « njiyetaake !» Hol ɓe njiyetaake ? E wiyde makko ko ɓaleeɓe. Hol to ɓe njiyetaake ? Ɓe njiyetaake e senerooji konu leydi ndii
Konngol boom ñaaƴata ko e hunuko joom mum :
« Njiyetaake ! Persidaa Ibraahiima Muttaar Saar e Caam Sammba, ɓe porfesoor Lo Gurmo tawti ko ɓooyaani koo, ina mbiyatnoo wonde yimɓe daande maayo njiyetaake e njuɓɓudi laamu Muritani sabu politik apartaayd laamu nguu tabitinta oo, laamu nguu ina yeddatnoo ɗuum, takka ɓe wonde firtooɓe ngootaagu ngenndi ndii.
So tawii yimɓe ina njawatnoo ɗo Jallo walla Sidibe, walla Faal nomaa e kominikeeji batuuji ministeruuji, hay gooto miijotonooka wonde ina woodi nokku no woorunoo ɗo hay neɗɗo gooto e won e leƴƴi leydi ndii woodaani.
Oon nokku woni ko e Doole Konu e Kisal. Oon nokku, walla mbiyen oon garaad ɗo hay ɓaleejo-afriknaajo gooto woodaani, ko garaad Seneraal. Hannde, konu leydi ndii ina jogii 34 seneraal tawi heen ɗiɗo ko hardaneeɓe (tonngoode 22 e 23 e doggol « Konu » garowol ngol).
Kuccanen ko leelaani doggol senerooji, koyngal koyngal. Dooɓol « SD » firti ko « Seneraal Diwisiyoŋ », « SB » firti ko « Seneraal Birigaad ».
Konu
1. SD Megget
2. SD Hanene Siidi
3. SD Daah El Maami
4. SD El Buruur
5. SD Iselku Weli
6. SB Muhammed Sheexnaa
7. SB Hanene Henuun
8. SB Habiibullaah
9. SB Muttaar Bolle
10. SB Muttaar Mini
11. SB Baraahiim Fall
12. SB Tiyeb
13. SB Meyde
14. SB H’Reytaani
15. SB Ben Awuf
16. SB Hamada Boyde
17. SB Dehbi Jaafar
18. SB Takiyullaah Rayiis
19. SB Muhammed Eli
20. SB Hammadi Eli Mawluud
21. SB Dah Ageb
22. SB Rafaa
23. SB Ahmed Abdel Weduud
24. Abba Babti
Sanndarmori
1. SD Sultane Lesuuwad
2. SB Bellaahi Ahmed Aysha
3. SB Maayiif
4. SB Jallo Sheex Balla
5. SB Hamuudi Taaya
6. SB Suleymaan Abude
Garde
1. SD Mesqaaru
2. SB Baaba Ahmed
3. SB Xattaar
4. SB Yaakuub
So tawii ko to Garde Ngenndi (Gardeeɓe), alaa baawnooɗo toon nomeede e oo garaad, wonaa to Konu walla to Sanndarmori, ɗo kolonelaaji ɓaleeɓe ɓooyɗi, laaɓtuɗi, kattanɗi, nehiiɗi, padi duuɓi jooni binndugol inɗe mum en e alluwal ŋabbugol faade garaad Seneraal. Hikka kadi, hay gooto e maɓɓe ardiiɓe konu ɓee cuɓaaki. Doggol maɓɓe nani (Kl firti ko Kolonel):
1. Kl Sidibee Samba (Gardo Jeni (Génie) Konu)
2. Kl Jah Saydu (Diisneteeɗo Konu to New York)
3. Kl Entanndaa Koytaa Buubakar
4. Kl Caam Mammadu (Gardo ɓooyɗo. TP/Konu)
5. Kl Entanndaa Sidibee Muusaa (Marin Ngenndi)
6. Kl Ganndegaa Samacee
7. Kl Entanndaa Kamara Makha
8. Kl Natugaa Mbooc
9. Kl Kone Hasan (Sanndarmori)
Kono tan, e nder ngoo weeyo moƴƴanngo Ngootaagu Ngenndi – mbaɗanaangu seppo e gardagol Hooreejo leydi, Ñalawma fooftere joɓeteeɗo, Inniraa mbedda gonnooɗo e innde maande mawnde aarabeeɓe e afriknaaɓe e ceer-mond – so gooto e ɗiiɗoo koleneluuji 9 ɓeydananooma garaad, maa sukkatno kunuɗe ɓee bonnooɓe Ngootaagu Ngenndi, hono Ibraahiima, Sammba e Gurmo. Ɓayri ɗuum waɗaaka, eɗen poti faamde tan wonde, bonnooɓe Ngootaagu Ngenndi ɓee, wonaa sikketeeɓe ɓee. »


text:
Date: 16-04-05 17:48 >>> Répondre à ce message
seydi sih mo saawata gacce.
ko mi fuutanke ,njeyaami koto wiyatee fuuta,e diiwaan fulfulde
Date: 17-04-05 14:01 >>> Répondre à ce message
won mo nanngu mi hakkille mun nyohre ina wiya ,hol ko janngi pulaar?
Date: 02-05-05 20:54 >>> Répondre à ce message
jaaaaaaaaaaaaaam taaaaaaaaaaaaaaaaan
Date: 05-05-05 00:02 >>> Répondre à ce message
raky sow a inniri hoorema deftere welnde ko kayre weli yurmini rokkata neddo pinal aduna gila ndanjmi ndee deftere mi rongki yomi haastunde yoo jam e kissal won e maada
Date: 10-05-05 21:20 >>> Répondre à ce message
je suis une halpulaar, une jeune étudiante mauritanienne en france trés intéressée par la langue pulaar mon mémoire de maîtrise a porté sur un aspect de la langue pular puique je l'ai consacré à diagodine too bagodine,c'est à dire au janis.sérieusement tout ce qui a trait au pulaar m'intéresse fort. ma thése également portera sur un aspect de la langue pulaar.Raki sow nous ne pouvons qu'être fiére de vous.Yoo ALLAAHU WalLu O Hebbin hono mon.mi wona bawdo pulaar no feewi.kono komi jido pulaar.
Date: 11-05-05 01:44 >>> Répondre à ce message
yo jam et cellal wona emon. Te kadi yo jomirado MAWDO suuru en reen o ronko en cuusal e bawde no darinden demgal men to bawden wonde fof o dow leydi.
USMAAN SOW
Date: 31-05-05 12:42 >>> Répondre à ce message
je suis un etudiant mauritanien en algérie et je suis de fouta plus précisement de touldé doubango (boghé) je me nome moussa sileye ba dit guelel ba ce tout juste pour vous dire que je suis vrailent contant de vorte travaille
Date: 31-05-05 12:54 >>> Répondre à ce message
dangaa naayejo je suis contant de vos acte je ton nom et tu ma beaucoups plu sinon moi je suis foutanqué mauritanien comme toi je m'appelle moussa sileye ba dit guelel je suis etudiant en algérie jet je suis de touldé doubango
Date: 24-06-05 20:30 >>> Répondre à ce message
Yo jam won e mon banndiraave tedduve.
Njizmi anndude ko holi balle njoganizon yizvz janngude Pulaar? Minen, to Madiina Gunaas, Senegaal, amin njizi janngude e jannginde Pulaar e saaktude gannde e nehdiiji e pine ballitooje renndo men.
Mi weltiima e sit mon hee. Yo Alla wallu, hebbina hono mon en.
Amin keblanii noon wallonidrde e mon, so Alla javii.
On njaaraama.
Date: 27-06-05 15:14 >>> Répondre à ce message
Ko jangi pulaar o wii, JanNgi pulaar ko salaade waDteede baagal.
Ibraahiima Saar wii : Hol ko mbaD mi ?
Mbiimi holko mbaDmi ?
MbaDmi ko wii de mbiimi !
Hii ndaw ko foti !
Alla rokka mi Demngal,
O rokka mi kadi Demngal,
NeDDo daroo wiya ina waDtami baagal !
Hanki mi fuuntaama,
hannde noon mi maantaama
Sabu faayiida am mi yiitii,
woto tampee, mi felliti !
Cellon e ceNlon !
Lekkon mon ko koykon
Ndoondiimi ko bahal mawngal
Mi huBBi nde aldaa e lohre
kala e mon jiDDo yo ar itoo.
Ibrahiima SAAR gorko mo Bokki
Date: 30-06-05 03:23 >>> Répondre à ce message
On calminaama bandiraaBe tedduBe, moCCuBe.
On calminaama calminaali belDi, tiiDi, jettiiDi, uurDi.
Yo jam, peewal e kisal won e mon o non kala e wiyooBe mbiimi, wiimi e wimaami
On jaraama
Date: 30-06-05 03:47 >>> Répondre à ce message
Seydi Soh, yimre ma nde ne welli, ne selli, ne foti.
A jaraama baniraado debbo. Yo geno tedduDo o hebbin Nyemboo Be ma e dentel men.
Date: 15-07-05 20:04 >>> Répondre à ce message
Jam e mon onon haalooBe pulaar,
mbiyeteemi ko umaar siley njaN (niang). njeyaami ko bogge, wuro ceernaabe e waliyaaBe, taakiingo e daande maayo. o saha, ngonmi ko leydi farayse gam wittude Demgal pulaar to université Poitiers. bittugol ngol feewi ko e celluka pulaar (grammaire). caggal nde gaynumi, mbeDe yiDi jokkondirnde e wittooBe pulaar gam wostondirde miijo.
on njaaraama,
Umar Siley njaN
Date: 21-07-05 09:02 >>> Répondre à ce message
mi salminii ma bandiraado kono tiinno so tawi a yefti jimol jananol windu heen inde joo mum ngol ko ngol seik umar bah
Date: 25-07-05 21:23 >>> Répondre à ce message
ceerno jaalaalo mi yiyii golle maa e internet mi weltiima heen no feewi miin noon ko celluka bur mi yahrude kono ko mi magiyanke e fooyre pinal ngenndi dakar amin tintin ma dokkirgol seedanteeje ñande alkamiisa 25 08 2005 leegal wakinaan 2 pikin
Date: 25-07-05 21:35 >>> Répondre à ce message
je suis senegalais je m'appelle Ibrahima Tall je suis formateur realisateur ecrivain scenariste en langue pulaar mon village est daara halaybe departement podor ile Amorphil Je suis directeur artistique de la Troupe fooyre pinal ngenndi volontaires du progres siege social pikine icotaf wakhinane 2 tel 5142850
Date: 26-07-05 09:23 >>> Répondre à ce message
ii jam, miin dee mi yiyaani do innde Diari.
Te ko kanko fuddi haalde pulaar e nder oodo site?
Date: 26-07-05 13:09 >>> Répondre à ce message
Kummba mbow je t'écris de Paris de Paris où je prépare une thèse en sciences du langage sur le peulh et plus précisement sur les jeux de langage en pulaar, il se trouve que le jaanis m'intéresse aussi dans la mesure où il est un jeu de sonorité si on pouvait coordonner
à plus
Date: 26-07-05 21:52 >>> Répondre à ce message
So tawii oDon mbin'nda Do e celluka tiiDno-Dee celli-nee Demngal ngal
Date: 27-07-05 12:59 >>> Répondre à ce message
seidi tall, mi yiyi won heen banndaaji. eDi BaDi faayiida no feewi. yo wuur haa abada Bamtaare et pinal pulaar.
Date: 28-07-05 14:09 >>> Répondre à ce message
Banndiraabe am teddube
mi annda hol do puddortoomi hakke mbelama no way heewde e am .mbiya teemi ko Aamadu njaay ko miin woni hoyreejo felde sehilaabe daande lenol do e Rooso Muritani.Faandaare am en ko demngal ngal ko yo jannge yo winnde.kono a min ngonndi e nga kere defte njannginirde haa teeengti e defte celluka. bodo yidi kala musido baawdo wallude min e o doon fannu nde jokko ndirta e am.
mi salminii on mi njuurima .Yo Geno teddu do o won ballo.
noddirgel am ko 002226773814 walla 002225568046
Date: 01-08-05 15:35 >>> Répondre à ce message
Njaay a salminaama,faandaare maa ndee ina wadi faayiida,so tawi odon ngonndi e ngakere defte won fedde topitiinde gede ba'de noon wieteende ARED do jooni mi ala noddirgel mabbe kono so mi hebi janngo mi tottu maa.
Date: 01-08-05 18:00 >>> Répondre à ce message
biido weelti e goole moon mii noon pulaar ram labaani o doon nacca ake en faite je suis 1 mauritanienne de bruxelle haala diarama on diarama
Date: 03-08-05 10:47 >>> Répondre à ce message
SY bismilla maa e ngal doo dingiral,so tawi pulaar maa laabaani yiettu ordesawel sabu pulaar way tan kono gawri nii,ina awee, ina remee, ina sonyee, ina mooftee;ina awiree tiidnaare,ina remirtee kabirde jannginirde,ina sonyiree hakkille.
Date: 19-08-05 12:34 >>> Répondre à ce message
Salam aleykum bandiraabés
Onn njaarama. Connaissez-vous des ouvrages/sites internet pour l'apprentissage de la grammaire pular?
ñalèn é jam
Date: 27-08-05 19:38 >>> Répondre à ce message
mbodo salmina ma mbodo ndaara jam. miwlltim.e ma.soalljabi pulaar mayaaru yeeso ha.bura do.so.bum benni.mbodo.salmina jomsuudo ma.mbodo ndaara.jam.makko.selhilam .ingrid.monyo oo.haa.no.feeyi.ina salmina.ma.inadmaarjam.kalanombawdada wonddemiin.e ngrid antwerpen amin.calminama.dmaarjam. ma. yojamekisal wonema. d i a l
Date: 17-09-05 17:05 >>> Répondre à ce message
mi yi'i ko mbindudonko e nbede welti heen;
mbo do yidi jaggunde pulaar;
njaafode kam so tawi mi juumi e ko nbindatmi
ko, ngonmi ko frayse e mi jaggani pulaar no
feewi.on njaraama
Date: 25-09-05 14:26 >>> Répondre à ce message
MI SAL MINIIMA MUSIDDU IBRAAHIIMA LIH MI YIYII DARNDE MAADA MBADO YIDI HEBDE JOKKONDIRAL MAADA MIIN KO:
UMAR LIH DUMGA RINNJAW NAAJO NGONMI JOONI KO KAMEROUN TEL: 00237 9355083 MAIL oumarouly@yahoo.fr A JAARAAMA;
Date: 26-09-05 02:43 >>> Répondre à ce message
njokke golle;maa feew,ko ALLAH bamti en.On njaaraama
Date: 26-09-05 02:46 >>> Répondre à ce message
njokke golle;maa feew,ko ALLAH bamti en.On njaaraama
Date: 27-09-05 16:13 >>> Répondre à ce message
bonjour je ne sais pas si je suis dans le bon site.voila ma meilleur amie , vient de se marier avec un africain qui pale pulaar.donc elle aimerait apprendre.pouvez vous me dire , ou je peux trouver des livres pour apprendre le pulaar.merçi beaucoup
Date: 29-09-05 12:17 >>> Répondre à ce message
Bonjour Nathalie,
Je trouve l'idée de ton amie courageuse et extra et je lui souhaite bonne chance dans sa démarche. J'ai moi même des racines pulaar auxquelles je suis très attaché, mais tout celà ne va pas de soi car ma mère est métisse pulaar et mon père blanc français. Mais mon héritage est très important pour moi. Mon grand père et ma mère m'ont transmis des aspects de la culture et de la langue pulaar. Cherchant à progresser je suis tomber sur un site et je vous refile (à vous tous mes frères et soeurs interressés)l'adresse:
http://peacecorpsonline.org/messages/messages/467/3670.html
et le nom de la méthode (en anglais, mais bon elle est très bien faite):Midho Waawi Pular! Learner's Guide to Pular (Fuuta Jallon). Dis moi ce que tu en penses.
Date: 07-10-05 15:35 >>> Répondre à ce message
kooni mi weltiima ,raki. tinno windam e diapol2003@yahoo.fr
Date: 09-10-05 18:46 >>> Répondre à ce message
Minyiraagel-am!
Mi heltiraani famDinnde,ko korsa haali.(Doo ko winndannde cellukka hade karliika!
Ene gasa tawo mi anndaama,so meDe-ma anndi ne,jommbaani.
Mi jannginii duuBi nay to hakkundeere Boggee, mi wulli pulaar meDo darii Wullu mutaa,mi faddiima dawanBe Saare ene immii Ceenel,ene njooBii pulareeje,jeewte e jeddi haa Do pooynatonoomi, mi niiwnaaki:Poongel Kodee!
Anndi anndaani kala mi hoofniima-ma.
NJokkotiren Njiggondiren.
Mido yiDi Beydotiraade Gay ganndal nanndo mon.
Date: 26-10-05 16:56 >>> Répondre à ce message
Konngol mawDo men Jagodin to Bagodin
MawDo e nyawDo mbaawa kiwal
Waawi kiwal
Ko suka celluDo
NoddirteeDo kiwal
Nootoroo diwal
O lotta haa o otta
DooDde wiira
colli ndiwa ndiira
O wona e ngesa haa hiira
Ko o tigi waawi kiwal.
Date: 26-10-05 21:13 >>> Répondre à ce message
ko ardii kala ko yettude GENO oon joom kala jettooDe.
so Duum Bennii miDa wiy maa a alaa hakke juumre binndol,sabu so tawii ina tiiDi e maaDa wiyde-ma aDa yiDi Demngal PULAAR ngal tan hollirii wonnde kala ko a waDaani heen wonaa bonan-de yahniyaa heen.
miDo waggin maa tan kala Demngal ina sokli haaleede e winndeede tiiDno hoto yejjit heen pulaar njaafoDaa noon.
Date: 30-10-05 03:18 >>> Répondre à ce message
ly oumar mi salminiima no feewi , mi weltiima e maa no feewi ,miin njeyaami ko bagodin
etee mbodo fasnii kala ngenndiyannke daraniido pulaar ...yoo alla bamtu kala daraniido pulaar...miin komi boobo e nder renndo ..mawdo e nder batu...
innde am ko ibraahiima lih
lollirdo
biram pulaar
dimo no dollar
gondo doo hannde e amerik
on njaaraama
Date: 05-11-05 03:34 >>> Répondre à ce message
Je peux vous aider si vous etes en Ile de france car j'étais chargé de cours complémentaires peul à l'Institut national des langues et civilisations prientales (INALCO) de Paris et actuellement je travaille sur un guide pulaar-français.
Date: 05-11-05 03:43 >>> Répondre à ce message
Je suis très heureux de voir de grandes figures de la langue pulaar comme Abdul Asiis Bah, Ceerno Jalaal, Baabayel et autres réagir sur le site.
Njokkee sabu maa Alla wallu.
minen jowolnaabhe mi bhoorni ko wutteeje pulaar e min nyaaJJira e mbeddaaji Di alkule pulaar taarii baN-yoo-baN ne Delka no kaNNe lu'ulu' e marjaan.
Fooyre pulaar ko ko huBBi, lewlewndu nana raaNani asamaan mo woni fof yoo ar werloo heen waare mum sabu jeynge nge Alla huBBi ganyo waawa nyifde.
Date: 06-11-05 00:12 >>> Répondre à ce message
djom walè mon bandirabé!mi djeya ko Dondou hèdè Matam.mi salmini on.mi hodi ko paris et forum mon né modji.
balè né djam.
Date: 09-11-05 13:42 >>> Répondre à ce message
yoo wuur kala BiDDo leydi
dadiiDo dariiDo e dow tuppe e kebbe,
sabu salaare koyeera e njawooru e Besngu leydi mum.
Date: 09-11-05 22:36 >>> Répondre à ce message
Asalaam aleikum banndiraaBe,
Ko mi Ameriknaajo kono mi waDi duubi DiDi Fuuta Tooro, ko jarlitiiDo Corps de la Paix ngonno-mi. KoDno-mi ko Canngay, ko toon ndañ-mi innde am "Aysata Kan." Mi hootii gila 2002 kono mi accaani Demngal Pulaar ngal. Jooni ngon-mi ko janngude "linguistique" (jaNgde DemDe) Doo e Amerik.
MbiDa jogii naamne seeDa so tawii woni e mon waawBe wallude kam.
Mi winndat Doo konnguuli seeDa. Konngol kala, so tawi oDo jogii heen miijo, kaalanon kam mbele konngol ngol ina selli, walla sellaani. So tawi woni heen ngol sellaani mbiDa yiDi anndude mbele ngol sellaani no feewi walla sellaani seeDa tan (so tawi on paamaani ko njiD-mi ko naamnoDee kam ma mi eko faaminde mon). So a jaabtiima kaalanaa kam kadi holto njeyaa-Daa, mbiDa anndi haaleeji Pulaar ina ceerti.
1. Aaminata Aamadu ko Aysata Faati (ngol konngol, mbiDi yiDi anndude mbele aDa waawi haalde ngol so tawi woni debbo gooto biyeteeDo Aysata Faati kono omo wiye kadi Aaminata Aamadu).
2. Mboomri ko debbo mo suuwaa reseede.
3. Aamadu wonaa sehil am.
4. Sehil am wonaa Aamadu (mbele mbiDa waawi Dum haalde so tawii a wiyi kam "mi nanii aDa jogii sehil, mbele sehil maa ko Aamadu?"?)
5. Ko kaNko mballu-Daa
6. Wonaa kaNko mballu-Daa
7. mballu-Daa ko kaNko
8. mballu-Daa wonaa kaNko
9. Aan ko sehil am
10. Aan noon ko sehil am
11. Aan noon ko a sehil am
So a naamniima kam "Hol gonnDo presidan Senegaal gadano oo?", mbele mbiDa waawi wiyde:
9a. Wad wonno presidan gadano oo
9b. Ko Wad wonno presidan gadano oo
9c. presidan gadano oo wonno ko Wad
9d. presidan gadano oo wonno Wad
MbiDa jogii naamne keewDe kono ma mi haD Doon jooni, mi yeew mbele woni e mon baawDo wallude kam.
On njaaraama no feewi,
Aysata Kan
Date: 09-11-05 22:38 >>> Répondre à ce message
Asalaam aleikum banndiraaBe,
Ko mi Ameriknaajo kono mi waDi duubi DiDi Fuuta Tooro, ko jarlitiiDo Corps de la Paix ngonno-mi. KoDno-mi ko Canngay, ko toon ndañ-mi innde am "Aysata Kan." Mi hootii gila 2002 kono mi accaani Demngal Pulaar ngal. Jooni ngon-mi ko janngude "linguistique" (jaNgde DemDe) Doo e Amerik.
MbiDa jogii naamne seeDa so tawii woni e mon waawBe wallude kam.
Mi winndat Doo konnguuli seeDa. Konngol kala, so tawi oDo jogii heen miijo, kaalanon kam mbele konngol ngol ina selli, walla sellaani. So tawi woni heen ngol sellaani mbiDa yiDi anndude mbele ngol sellaani no feewi walla sellaani seeDa tan (so tawi on paamaani ko njiD-mi ko naamnoDee kam ma mi eko faaminde mon). So a jaabtiima kaalanaa kam kadi holto njeyaa-Daa, mbiDa anndi haaleeji Pulaar ina ceerti.
1. Aaminata Aamadu ko Aysata Faati (ngol konngol, mbiDi yiDi anndude mbele aDa waawi haalde ngol so tawi woni debbo gooto biyeteeDo Aysata Faati kono omo wiye kadi Aaminata Aamadu).
2. Mboomri ko debbo mo suuwaa reseede.
3. Aamadu wonaa sehil am.
4. Sehil am wonaa Aamadu (mbele mbiDa waawi Dum haalde so tawii a wiyi kam "mi nanii aDa jogii sehil, mbele sehil maa ko Aamadu?"?)
5. Ko kaNko mballu-Daa
6. Wonaa kaNko mballu-Daa
7. mballu-Daa ko kaNko
8. mballu-Daa wonaa kaNko
9. Aan ko sehil am
10. Aan noon ko sehil am
11. Aan noon ko a sehil am
So a naamniima kam "Hol gonnDo presidan Senegaal gadano oo?", mbele mbiDa waawi wiyde:
9a. Wad wonno presidan gadano oo
9b. Ko Wad wonno presidan gadano oo
9c. presidan gadano oo wonno ko Wad
9d. presidan gadano oo wonno Wad
MbiDa jogii naamne keewDe kono ma mi haD Doon jooni, mi yeew mbele woni e mon baawDo wallude kam.
On njaaraama no feewi,
Aysata Kan
Date: 10-11-05 00:45 >>> Répondre à ce message
Njaafo-Don, ko mi jidnooDo wiyde:
9a. Senghor wonno presidan gadano oo
9b. Ko Senghor wonno presidan gadano oo
9c. presidan gadano oo wonno ko Senghor
9d. presidan gadano oo wonno Senghor
Mi winndiino "Hol gonnDo presidan Senegaal rawane?," caggal mum mi waylii naamnal ngal, kono mi yejjitii waylude ko heddi ko!
Date: 16-11-05 23:01 >>> Répondre à ce message
Bonjour à tous je suis un jeune sénégalais de france. Je suis haal pulaar mais je ne sais pas parler ma langue. J'aimerai savoir s'il y a des livres ou des cours disponible en france je suis en région parisienne. Merci on jaraama
Date: 19-11-05 12:01 >>> Répondre à ce message
en puddoriima Gheno jom jurmeende takdo ndendaangal binndi, mi jaari sagattabe lenyol dariibe dadiibe no jullaaje ina kabaa
e anybe lenyol mbelee ina mbeddoo diin hasideeji e penyol,eh ndaw ko foti e jaarde
Teen Yusuf Gey njoor gorko mo dimmbe e joor
Teen teennoodo pinal e ganndal ina wonndi e
Ceerno Jiggo tapsiiru gorko mo bakaw,tawi mi yejjitaani Bah Abdul ghudus winndirbe jijam mumen bamtaare lenyol,yo Allah sellin doole o ngenndiyanke hono Mamadu Sammba Joop
Mbede wiya on yidde hoore mum haa tabita ko e timmal, fasnaade ngenndi mum haa sella ko e neddaagal,reende ganni mum haa hisna ko e
cagataagal.
Date: 19-11-05 20:50 >>> Répondre à ce message
eey miDa jaabtoo Do gootal e naamne Aysata Kane miin noon e miijo am woni Mboombiri ko Debbo mo meeDaani humpitaade gorko sabu debbo ina waasa reseede heBa BiDDo walla BiBBe oon nattii wiyeede ko mboombiri.
kono tan ko wiyetee mboombaagu koo ina tijjaa e oon mo resaaka,ko Duum nii waDi oon mo ndee tijjaande tuma nde o resaa wiyee tawraaka mboombaaggu.
doro ly gorko mo Thiancon
Date: 19-11-05 22:48 >>> Répondre à ce message
Doro Ly, a jaaraama no feewi, mi janngii ko mbinndu-Daa ko mi faami ko mbiy-Daa ko. Kono ko njiDno-mi anndude ko wonaa mbele ko Dum woni mboombaagu, njiDno-mi anndude tan mbele konngol ngol ina selli walla sellaani. Dum firti: mbiDa waawi wiyde konngol ngol sellaani kono ko ngol haali ko ko goonga, ko way no:
1. Aamadu janngii deftere makko -
Ngol konngol ina waawi waasde sellude sabu so tawii ko Aamadu jeeyi deftere nde, potno-mi wiyde:
2. Aamadu janngii deftere mum.
Woni, so tawii janngoowo Pulaar haalii (1) kono ko Aamadu jeeyi deftere nde, te janngoowo oo ina anndi ko Aamadu jeeyi nde, (1) sellaani kono ko o haali ko ko goonga.
Konngol ina waawi sellude kadi hay so tawi ngol wonaa goonga, ko way no, so mi wiyii maa:
3. Mi dañii duubi teemedere.
ngol konngol ina selli kono so mi haalii ngol, mi haalaani goonga, sabu ndañ-mi tan ko duubi noogaas e jeeDiDi.
Kono a jaaraama noon, mi weltiima, so a fellitii Beydude heen miijo woDngo ma mi welto heen kadi.
Aysata KAN
Date: 24-11-05 12:04 >>> Répondre à ce message
quel plaisir pour moi d'être en contact avec de jeunes étudiants intéressés par leur langue maternelle.tes recherches pourraient m'intéresser.
Date: 25-11-05 17:14 >>> Répondre à ce message
mbeDa yiDi jaabtaade bandiraaDo men debbo Aysata Kan e konngi Di o naamni Di : so iDi celli walla Di cellaani.
1. Aaminata Aamadu ko Aysata Faati (ngol konngol, mbiDi yiDi anndude mbele aDa waawi haalde ngol so tawi woni debbo gooto biyeteeDo Aysata Faati kono omo wiye kadi Aaminata Aamadu).
konngol ngol e ngol selli. ADa waawi wiide noon.
2. Mboomri ko debbo mo suuwaa reseede :(e ngol selli).
3. Aamadu wonaa sehil am (e ngol selli )
4. Sehil am wonaa Aamadu (mbele mbiDa waawi Dum haalde so tawii a wiyi kam "mi nanii aDa jogii sehil, mbele sehil maa ko Aamadu?"?)
(e ngol faamni. so tawi ko miin jaaboto, biyatmi : "Aamadu wanaa sehil am".
5. Ko kaNko mballu-Daa (e ngol selli)
6. Wonaa kaNko mballu-Daa (e ngol selli)
7. mballu-Daa ko kaNko (e ngol selli)
8. mballu-Daa wonaa kaNko ( ngol sellaani)
9. Aan ko sehil am (ngol sellaani)
10. Aan noon ko sehil am (ngol sellaani)
11. Aan noon ko a sehil am (e ngol selli)
So a naamniima kam "Hol gonnDo presidan Senegaal gadano oo?", mbele mbiDa waawi wiyde:
9a. Wad wonno presidan gadano oo (ngol sellaani)
9b. Ko Wad wonno presidan gadano oo (e ngol selli)
9c. presidan gadano oo wonno ko Wad ( e ngol selli)
9d. presidan gadano oo wonno Wad (ngol sellaani)
Ina waawi taw won Do njuummi. ADa waawi haa jooni naamnaade goDDo.
a njaaraama
Date: 25-11-05 19:24 >>> Répondre à ce message
Niangbaalo a jaaraama no feewi, mi weltiima e ko mbinndu-Daa ko. Holto njeyaa-Daa e nder Fuuta (walla wonaa Fuuta njeyaa-Daa?) Ko Senegaal ngon-Daa jooni walla bannge goDDo?
Aysata Kan
Date: 26-11-05 01:46 >>> Répondre à ce message
mi weltiima e mon ,maa njaafoDon no feewi,sabu mi wayrii yuurnaade suudu ndu...
komi jahnooDo afrik ....mi salminii moni kala innde mum e yettoode mum
Date: 26-11-05 23:32 >>> Répondre à ce message
Baaba Baydi Maal ballitDo lenyol tuma nde ngol hatojini e balle.
Yero Dooro Jallo ko jaareteeDo sabu ko jeertinoowo lenyol
Mamadu Samba joop jooBiiDo pellital aanaani.
yoo on guur cellon ko juuti sabu ina waDi nafoore aamiini aamiini aamiini yaa jom Binnde.
Teen yusuf Gey ko teenan-Do en pinal
Ba Abdul Guduus ko guddinDo maayel penaale.
Tabsiiru Jiggo tammbiiDo Bamtaare jiggiiDo nafoore fayde Pulaagu.
Tidjane Aan ko giDo Lenyol tiiDDo seydi Aan wallaahi a Aanaani kono kadi a Aannaani lenyol FulBe.
yoo GENO waD on maayBe malaaBe yaajaaBe jaajraaBe e dokke moYYe makko yaa GiDli makko e Mohamad Aamiini Aamiini Aamiini.
Date: 06-12-05 17:43 >>> Répondre à ce message
Assata kan,
mi salminiima,
Njeyaami ko diwaan Bogge, baNge rewo, to muritani. o saha, ngonmi ko farayse, to université poitiers ngam wittude Demngal pulaar. MbeDa waDa ko wiyete "thèse" e pulaar. bittugol ngol ko "phonologie et morphologie du pulaar".
niangbaalo
Date: 07-12-05 16:31 >>> Répondre à ce message
salut je voudrais connaitre le sens des mots "man mbouma galé" je sais que c'est du senegalais mais je ne sais pas ce que c'est merci
Date: 08-12-05 18:42 >>> Répondre à ce message
Niangbaalo a jaaraama goDngol, mi weltiima nanande maa, mi weltiima kadi sabu ngon-Daa ko e janngude phonologie e morphologie Demngal Pulaar. Yo Alla moYYin.
-Aysata Kan
Date: 09-12-05 19:07 >>> Répondre à ce message
Aysata kan, yo Alla jaabo duwaaw-ma.
MbeDa yiDi andude so tawi ko a bittoowo
demgal pulaar. Hol baNge bittugol maa yaahri.
a jaaraama.
Date: 09-12-05 19:30 >>> Répondre à ce message
Niangbaalo (holno mbiyetee-Daa so wonaa e ordinateur) - ko mi bittoowo Demngal Pulaar kay, ko Buri heen heewde njanngat-mi ko "syntaxe" walla morphosyntaxe. Mi janngii "phonologie," "phonetique," e ko way noon kadi, kono bittugol am ko ko feewti e syntaxe (e pragmatique seeDa). MbiDa yiDi Demngal ngal haa Burti gila hitaande 2000 nde ngarno-mi Senegaal adan, nde ngartu-mi Amerik ndee mi yeewnii Pulaar haa no feewi! Jooni tawo mi wontii janngoowo "linguistique" ko Pulaar miijotoo mi jamma e ñalawma. Kono so mbiDa yaha Senegaal jooni bittugol am toon ko ko feewti e Demngal biyeteengal BajaraaNke, ngal haaletee ko bannge worgo Senegaal, hakkunde Senegaal e Gine e Gine-Bisau. Kono nde njah-mi Senegal rawane ngam fuDDoyaade bittugol am ko feewti e BajaraNke , mi yahii haa Fuuta salminoyde koreeji am toon, mbiyno-mi ko mi waawaa yahde haa Senegaal tawo mi yahaani Fuuta!! MbiDa waawi BajaraNke jooni kono ko Pulaar Bur-mi waawde sabu mi waDi duubi DiDi to Canngay, kono ko lebbi DiDi tan mbaD-mi to wuro BajaraNkooBe. So mbiDa naamno Be "holno naNgam wiyetee e BajaraNke," ko Pulaar kaalat-mi sabu BajaraNkooBe fof ina nana Fulakunda.
Date: 09-12-05 19:46 >>> Répondre à ce message
MbiDa yiDi Beydude naamnal gootal ko feewti e ngol konngol:
"hannde ko miin ñaami teew."
Sehil am gooto Haalpulaar wiyno ko mi waawaa haalde ngol konngol so wonaa goDDo naamii kam "holmo ñaami teew ngu (hannde)?" (walla "hol ñaamDo teew ngu?") O wiyno ko so hay gooto naamnaaki, pot-mi ko wiyde tan "mi ñaamii teew hannde."
Kono mbiDa yiDi anndude, SO TAWII mo kaaldat-mi oo ina anndi ko ñande fof mawnam walla jom galle am walla goDDo ina ñaama teewu ngu fof tawo miin mi dañataa heen - te miin mbiDa anndi mo kaaldat-mi oo ina anndi Dum - mbele mbiDa waawi wiyde "hannde ko miin ñaami teew" (hay so tawii o naamnaaki hay dara)?
Date: 13-12-05 19:21 >>> Répondre à ce message
niangbaalo
inde am goonga ko Oumar Niang.
E batte naamnal maa ngal, mbela koNgol :
"hannde ko miin ñaami teew." ina faamno so tawi ngol alda e naamnal. E miijo am, ngol faamnaako.
Soko noon aDa waawi wiide : "hannde, mi ñaami teew". ngol koNgol soklaani naamnal.
a jaaraama KAN
Date: 13-12-05 19:24 >>> Répondre à ce message
erratum
mi juumi : wona faamnaako ko faamnotaako .
mi sellini.
Date: 13-12-05 20:41 >>> Répondre à ce message
A jaaraama no feewi Niang! Ko a moYYo.
Naamnal goDngal : So a naamnii kam "holmo woni Aamadu," mbele mbiDa waawi wiyde (1) walla ko (2) pot-mi wiyde?
(1) Aamadu ko sehil am
(2) Aamadu ko sehil am gooto
Aysata Kan
Date: 14-12-05 13:02 >>> Répondre à ce message
koNgi DiDi di fof ina celli.
niangbaalo
Date: 14-12-05 13:10 >>> Répondre à ce message
caggal nde njuurnitiimi naamnal maa mbele "hannde ko miin ñaami teew." so ina wiyo walla ala, haa jooni eDen njokka faamuya, mbeda sikki njiDDa wijde ko :"hannde, kooli ko miin ñaami teew".
Ps: ndeentoDaa noon hade maa Buuteede hono faalfalBe walla jiggooBe Be nih.
a jaaraama
niangbaalo
Date: 14-12-05 14:33 >>> Répondre à ce message
on calminama bandiraabe
mbiyatemi ko bebis gon no mi ko kanel ko no jooni ngon mi ko nouadhibou mauritanie
mbe de weltii kaadi weltare e o do site pulaar sabu kami halpulaar . mbe de weltina heen nenam korsin do mi bi ye tedo naysi amayel jaan to kanel e dendagal galle oumar amayel diagne e sekilabe am fof . mbe de yin no jangude pulaar so hol bawdo neldudemi tindi e ciftii pulaar
on jarama
bebisse diop
Date: 14-12-05 16:43 >>> Répondre à ce message
badda aysata
ko fate nam dal ma "aamadu ko sehilam" a da wawi wide kadi
"aamadu ko musido am"
yen nale jaam seydi kan
Date: 14-12-05 17:53 >>> Répondre à ce message
Niang e Diop on njaaraama!
Niang woto tampin hoore maa, konngol ngol ko yeru tan, miin noon mi ñaamataa teew !
Ko feewti e naamnal am "Aamadu ko sehil am" noon, mbiDa anndi konngol ngol ina selli, njiDno-mi anndude ko mbele mbiDa waawi Dum jaabaade so goDDo naamnii kam "holmo woni Aamadu"?
Kadi so tawi naamnal ngal ko "holmo woni sehil maa?" mbele mbiDa waawi wiyde "AAMADU ko sehil am," walla pot-mi ko wiyde "sehil am ko AAMADU."
Aysata Kan
Date: 14-12-05 17:55 >>> Répondre à ce message
PS wona FalfaalBe walla JiggooBe kul-mi, ko BabaaBe
Date: 15-12-05 16:24 >>> Répondre à ce message
Seydi Kan,
potDa wiyde "sehil am ko AAMADU."
Date: 15-12-05 19:55 >>> Répondre à ce message
A jaaraama goDngol Niang, ko Dum njiDno-mi nande
Jooni noon mbiDa jogii Doo konngol Pulaar, ko bittoowo Pulaar gooto winndi ngol, kono e miijo am woni ko feewaani heen, mi anndaa mbele aDa jogii heen miijo.
O winndii:
(1) mo walli mo ko aan
E miijo am, konngol (2) Buri (1) sellude:
(2) walli mo ko aan
Ko goonga, walla e miijo maa (1) ina selli?
Aysata Kan
Date: 16-12-05 16:56 >>> Répondre à ce message
ko ngoonga, no mbiyDa nih koNgol (2) Buri sellude. Hay sinno koNgol (1) ina faamni, ngol sellaani.
niangbaalo
Date: 16-12-05 17:46 >>> Répondre à ce message
A jaaraama niangbaalo! A wallii kam no feewi.
Date: 17-12-05 21:46 >>> Répondre à ce message
celluka pulaar ko huunde wadnde faayida no feewi ,kono paamen celluka pulaar wonaa tan haala ka ,kono hay binndol ngol ko heen jeyaa
duum noon ndokkondiren hakkillaaji.so duum yawtii bisimilla mon e won yeewtere hesere wiyateende..jamfa gilli
Date: 18-12-05 17:40 >>> Répondre à ce message
on calminaama, mi wayrii zoo komi coklunoozo. mbozo naamndii e mbindiin celluka hol e ziizoo vuri sellude
1 komi jaazo (je suis partie)
2 kumi jahzo (je suis partie)
Date: 19-12-05 10:47 >>> Répondre à ce message
bandiraabe mi salmini on, je suis etudiant en 4e année linguistique a l'université de nouakchott. c'est justement un tres grand plaisir pour moi de retrover ce site
je prepare un memoire de maitrise sur le contact entre l'arabe et le pulaar . et je vois bien que c'est une tres grande opportinute pour moi de trouvé contact avec qui que ce soit et plus précisement sur celui qui est intéressé a mon sujet .on jarrama no fewi jaffondonmi caggal windude e demgal tubankore
Date: 19-12-05 20:14 >>> Répondre à ce message
Ceerno Cheikh walla Tokara sabu miin ne ko mi cheikh Sow je suis étudiant à Paris en 4° année de thèse en sciences du langage, je travaille dans les jeux de langage dans notre société "typologie des jeux de langage et leurs aspects socio-pédagogiques dans la société des peuls du fouta tooro". je te conseille d'aller voir à la bibliothèque de la fac de nktt un mémoire de maîtrise intitulé : "les emprunts en pulaar "pulaar-arabe" de Ousmane Bâ vers les années 1986-1987. C'est un excellent travail tu peux t'inspirer de ce work très largement. Mais aussi du jaanis de jagodine et de Bagodine remplis d'emprunt à l'arabe , tout ce qui renvoit au sacré qui y est profané et les chansons de Thierno Boy interprétées par l'excellent Niokane Djiby Selly. En plus, tu chercheras du côté de tous les termes qui renvoient à la prière dans notre langue : salligaade, fajiri ... et voir leurs intégration dans la langue : si elle est totale, phonique, phonétique ....
salut à plus tard. j'espère
Date: 19-12-05 20:24 >>> Répondre à ce message
Ceerno Cheikh walla Tokara sabu miin ne ko mi cheikh Sow je suis étudiant à Paris en 4° année de thèse en sciences du langage, je travaille sur les jeux de langage dans notre société "typologie des jeux de langage et leurs aspects socio-pédagogiques dans la société des peuls du fouta tooro". je te conseille d'aller voir à la bibliothèque de la fac de nktt un mémoire de maîtrise intitulé : "les emprunts en pulaar "pulaar-arabe" de Ousmane Bâ vers les années 1986-1987. C'est un excellent travail tu peux t'inspirer de ce work très largement. Mais aussi du jaanis de jagodine de Bagodine rempli d'emprunts à l'arabe , tout ce qui renvoit au sacré qui y est profané et les chansons de Thierno Boy interprétées par l'excellent Niokane Djiby Selly. En plus, tu chercheras des termes qui renvoient à la prière dans notre langue : salligaade, fajiri ... et voir leurs intégration dans la langue : si elle est totale, phonique, phonétique ....
salut à plus tard. j'espère
Date: 04-01-06 01:45 >>> Répondre à ce message
je suis vraiment contant de voir une corps de la paix qui s'intresse toujour du poular qui ecri aussi bien . sinon moi je suis etudiant mauritanien en algerie
Date: 09-01-06 23:20 >>> Répondre à ce message
calminaali teDDuDi feewde e ma mbodo nago
geno nde o hebbinta hono ma en anne sekou oumarje yaado mali gondo hande hande oo to chine
yo jam e kissal won e kala jiddo hoore mum faarnorii ko woni ko
Date: 18-01-06 16:38 >>> Répondre à ce message
franchement!Un grand merci sur vos histoires et scénario qui sont des faits réels dans la sociéte.Je suis francaise d'origine de n'gouye pas loin de Pété.Vos cassettes nous apprennent sur la culture et la langue pulaar nous qui sommes entre 2 cultures.
Date: 27-03-06 21:52 >>> Répondre à ce message
aysata ko adii fof mi salminii kaatu aan kala wonndiibe maasa,elle wonkomi famaani e wiidema elle kaa amrik naajo kono a wonii fuuta ko toon mbaawda puaar dimo no dolaar,so noon woori min njettiima kaattudi
mbudo wiya ndaw ko haawni kono wonaa ko haabni yidde booyi ngoowka waawi dum sabu
won muynube ngal ine kersa haalde ngal
so danaama wodbe ine njan.ga nga wiyatee yoo alla wallube be mbaasa nimsande ja.ngude e winndude ngal,sabu demngal so beydiima e neddo way kono neddo beyde maada
a jaraama seydi kan ninawmaa haa to almaami bubakar kanne haa to kobbillo
dabbe
Date: 12-04-06 02:50 >>> Répondre à ce message
A jaaraama "punaado kebe,"
Mbiy-Daa ko elley woni ko a faamaani, kono ko noon tan, mi waDii duuBi DiDi to Fuuta kono ko Amerik njeyaa-mi, mi meeDaano janngude Pulaar hade am yahde Senegaal e nder hitaande 2000. Mi janngii Pulaar jonte sappo e DiDi to Corps de la Paix to Cees, ko caggal "estaas" o njah-mi Canngay. Nde ngonno-mi Canngay noon mi salotono haalde Faranse, ko Pulaar tan kaalatno-mi. Haa jooni mbiDa haala Pulaar sahaa e sahaa fof sabu mbiDa noddu sehilaaBe am e koreeji am to Senegaal, mbiDa jogii sehilaaBe haalpulaar'en Doo e Amerik kadi, te so mbiDa yaha Senegaal jooni ko Pulaar e Bajaranke kaalat-mi toon. NeDDo so ekkiima tan waawat!
Ko mi jiDDo tintinde mon kadi, sehil am gooto hollii kam site internet ko feewti e Pulaar:
http://www.jamtan.com/
Aysata Kan
Date: 12-04-06 06:29 >>> Répondre à ce message
mi salmini kadi kala juurnotoodo e dingiral
aadi bil aadi.haa teegti aysata kan
mi wltiima e maada haa laa6i,ne waawi wonnde kaa amricnaajo nganndo fuuta janngudo pulaar,mussido am gooto deedo balde
o wii kam o meedi hawrude e tubaako ko 6oyaani do e cincinnati ohio,ine haalda e makko pulaar laa6do cer, o jaaki hawo huli
o wii waawa wonnde kalanmoomi mi binndowo,kono mi yiyaani kaalowo tawo
ko waawi wonnde fof mi mbissmiima on
e koye aamen,onon kam on natti wonde neddo gooto, sabu demngal so 6eydiima e maada waykono neddo 6eydii e maada
bismilla mon somi danii he6de e- mail maada wall noddirgel maada hami hedo sawtowol maada mi beydo ja6de,e-mail am ko
jibidabe@yahoo.com
k.sahadou@hotmail.com, njokke golle
dabbe
Date: 21-04-06 17:53 >>> Répondre à ce message
eye noone! ka director artist ko djinnda? wallédé é kalis walla walledé é midiodji? Kadi hole ko badda ?(qu'as tu produit à ce jour) mi mééda nane dé dillémone
Date: 27-04-06 15:49 >>> Répondre à ce message
je parle francais pour aller vite : et si on créait 1 site sous la forme d'un journal qui serait le référant des nouvelles du fouta : chacun pourrait donner des nouvelles du patelin, de la + ordinaire au + genérale : naissances jusqu'aux activités politiques. Et qui soit le point de ralliement des idées et des nouvelles
Date: 04-05-06 01:18 >>> Répondre à ce message
Ko welamma e weytaare mawnde e yiide mi Pulaar Do haalatee.Dum tan hollirii won fulBe ko dariiBe e nder kesam kesiri.Pulaar noon ko haala GENO,ko Demngal ngal maayataa.on mbismoraama : http://dingiralfulbe.blogs-de-voyage.fr
Message édité (16-05-06 01:23)
Date: 04-05-06 04:38 >>> Répondre à ce message
min calmini ful6e winndere fof haa tee.ngti yuurnotoo6e e dinngar aadi bil aadi
njokken golle ha no haanirta ni sabu,golle njonti hakkandi sabu lenol ngol foti 6urde do ,e poti dande pulaar naata e microsoft
yanta e demde gonde heen de sabu ko demngal mawngal fotaani heede cagal
dabbe
Date: 03-06-06 14:15 >>> Répondre à ce message
Bingel fulBe, a jaarama.
mi yii site ma o. kala bandiraaDo yiDDo heDaade
gaaci paaydinDi, yo yah to :
dingiralfulbe.blogs-de-voyage.fr
on njaarama
niangbaalo
Date: 22-06-06 21:08 >>> Répondre à ce message
kan aysata ajaaraama
Message édité (24-06-06 02:03)
Date: 22-06-06 21:53 >>> Répondre à ce message
ajaajaarama seydi gasama ko kaaldako mi nani miweltiima heen no feewi minne ko mi haal pulaar kono miwawaano winndude demngalam kono jooni mi fuddiima faamde koy majjere ngonnoomi.jooni kadi mbodo yidi anndude diinam on njaarama
Message édité (22-06-06 21:58)
Date: 24-06-06 02:10 >>> Répondre à ce message
waandu e faandumum e faabru e faandumum waandu yoogi faandumum faabru rufi faabru yoogi faandumum waandu rufi allam yaalam ko waandu rufi faandu faabru walla ko faabru rufi faandu waandu
Message édité (24-06-06 02:47)
Date: 23-07-06 14:11 >>> Répondre à ce message
Aah! banndiraaBe Doo ena fasa!!
on calminaama, on nduwanaama nde Pulaar ferata, feeca laabi Beydaare e udditaare! On nduwanaama nde binndol Pulaar wattata huwtoreede e jaati hakkunde BiBBe FulBe!
MiDo eeroo on e njillu geese mo ngollat-ùi e ndeeDoo ñiiBirde http://boytuku.servemp3.com
ODon mbaawi jiñtude tigilde kelme nde mbaD-mi heen e ngoo hello: http://boytuku.servemp3.com/pulaar2.html
JOUEZ AUX MOTS CROISES EN PULAAR!!!
On njaaraama
Njaafo-Don ena heewi Engele nonn!!!!
Date: 08-08-06 12:25 >>> Répondre à ce message
cher(e)s ami(e)s,
Jam ñali! No mbada! je suis une femme espagnole habitant à Barcelone qui voudrait aprendre le pulaar. Vous savez ou/comment est-ce qu'on peut aprendre cette langue ou avoir un peu d'aide pour l'aprendre? Pour le moment je suis à Barcelone et je ne peux pas maintenant aller au Sénégal. Sur internet peut-être? Pouvez vous me conseiller? Grammaires, des contactes à Barcelone, sur internet...?
On jaaraama!
Date: 07-10-06 07:56 >>> Répondre à ce message
A jaaraama aan ne gassama,
Njaafo-Daa, mbinndu-Daa tawo miin mbiDan e laawol Senegaal - gila ndeen mbayru-mi oo sit. Mi waDii toon lebbi tati haa timmi, mi wonno Kasamans lebbi DiDi kono mi yahii haa Fuuta. Jooni mi artii Doo e Amerik kono mi yeewnii Senegaal haa Burtii!
So tawi on njiyaani oon sit enternet tawo mbaDon feere haa njiyon mo:
http://www.kawtal.com/
ODon mbaawi heDaade heen rajo Pulaar kadi.
-Aysata Kan
Date: 10-11-06 19:34 >>> Répondre à ce message
Holione woni raki sow? élé raki sow woni goto nedo moyhio kono holi kanko?
Message édité (10-11-06 19:35)
Date: 18-01-07 16:35 >>> Répondre à ce message
ey
Date: 21-01-07 20:06 >>> Répondre à ce message
a jaraama, merci pour la page web!
Date: 26-01-07 12:10 >>> Répondre à ce message
FEÑÑINOL GINENAA'BE E NDER BELJIK.
Hannde ñannde 24/01/07 feññinol(manifestation) wad`aama e nder Brusselle/Beljik, to yeeso Nelaa6eeru/Ambassade Gine, ngam hollugol tampere nde laamu Lansana Konte woni e fawude ngun e dow Ginenaa6e, gila o laami haa hewti hnndeere nde.
Haa jooni, waraama cappand`e ned`d`o tawa hay gooto hulaali dogaali.
Awa Ginenaa6e e yurmotoo6e yim6e fow arii hnnde feññinii won'de ko yo bewre Konte e mbatulaa6e mum nden, yo accu kisan. Liyonaa6e, Koddiwaarnaa6e, Beljinaa6e e yim6e buy arii hannde hollugol mette ma66e e koo ko woni e dogude nder Gine hannde, e dow yamiroore o Bewd`o Inneteed`o Lansana Konte...
Yo Alla ittu fiira e makko kanko e laamu makko, addana Gineyanke 6uttu, 6amtal e nund`al, addana Gineyanke laamd`o nafoowo ittoowo Gine e Gineyanke e nde d`o tampere.
Hajja Raabiyatu Sira Jallo(mbodo) e kala daraniid`o ittugol ngu laamu addana en waylaare(changemet) moyy`ere, yo Allah rokku 6e poolal e bald`e juutud`e .
kud`ol Saajo/Sira liyon
Date: 24-03-07 08:44 >>> Répondre à ce message
on weltanaama fota,yoo geno suur en ,Bamta pulaar.
so oDon njiDi jeewte pulaar gila e kabaruuji haa e joljole,aada e pine pulaar
njahaton ko
http://DENTALPULAAR.BLOGS-DE-VOYAGE.FR
yoo alla suur en
Date: 19-05-07 19:02 >>> Répondre à ce message
salut toi comment va tu ?
si vous avez besoin d'apprendre la langue vous pouvez me conctacté car moi jsui en france havre et je comprend bien la langue on pourai s'aidé
Date: 25-10-07 17:55 >>> Répondre à ce message
je suis artiste peul,c'est domage que je n'ai pas apris la langue peul parcontre
je chante en pulaar pour contribuer a son évolution;
diarama
Date: 25-02-08 21:34 >>> Répondre à ce message
super !!!!!!!!!!!!!
mi weltima e ma
jasor ton surnom jasoreré parlé l pulaar kom vou
Vou m rendé plus fier encor d'étre Halpulaar
Message posté par un internaute non inscrit dont la géolocalisation détectée est : VILLE : PAYS : Senegal
Date: 08-03-08 16:46 >>> Répondre à ce message
mbiyeteemi ko samba jeyaami ko ndouloumadji kono gurmiko kamerun.mi weltaniima en e ko mbadanton pulaar ko.misalni umar lih .gido leniol mo yebaaki pulaar.kolludomi pulaar ina e nder internet.yo wuur pulaar.yo wuur yitbe pulaar
Message posté par un internaute non inscrit dont la géolocalisation détectée est : VILLE : Yaoundé PAYS : Cameroon
Date: 10-03-08 12:54 >>> Répondre à ce message
hey ka gorko, ikam
"Ko welamma e weytaare mawnde e yiide mi Pulaar Do haalatee.Dum tan hollirii won fulBe ko dariiBe e nder kesam kesiri.Pulaar noon ko haala GENO,ko Demngal ngal maayataa.on mbismoraama"
C'EST BEAU TOUT CA LES COUSINS, WAYE JE NE COMPRENDS RIEN DE çA!!! SI C'ETAIT POSSIBLE D'Y JOINDRE LES TRADUCTIONS!!! EN PARTANT D'ABORD DES SALAMALEK ET CI.
NB: JE SUIS SERERE ET DONC BOUROU.. .. ..?
Message posté par un internaute non inscrit dont la géolocalisation détectée est : VILLE : Dakar PAYS : Senegal
Date: 23-03-08 11:47 >>> Répondre à ce message
Won'dude e weltaare mawnde, mina on nelda oo b'ataake ngam renndude e weed'ondirde miijooji. Ko adii fof ngan-nden won'de hannde d'emngal fotii wirtaade yelaaji (yid'de) tan, sabu ko binndol e haaleede e yimeede e jeeyngal (publicite) e filmuuji e haaleede ngal kala nokku, ko d'uum woni teddin'de e b'amtude d'emngal. Hanndi defte mbinndaama e Pulaar, teeqtinoon to: Senegaal, e Kameruun e Muritani e Burkina .. Kono na heddii ko heewi ko foti wad'eede to baqnge Haaleede ngal ndeer jokkord'e informatio.
Jid'd'o b'eydude kumpital ko faati e golle bad'aad'e e ko haani wad'eede jooni, ed'en mbaawi b'eydude jokkondirde.
Alla wallu Afrik yahra yeeso.
Abdu BAH, jaqnginoowo Pulaar to Universite du Caire.
Message posté par un internaute non inscrit dont la géolocalisation détectée est : VILLE : Gîza PAYS : Egypt
Date: 24-03-08 09:23 >>> Répondre à ce message
WWW.PULAAGU.COM - Ma référence des sites e langues nationales et même au-delà! Rejoignez notre projet commun à tous les Fulbe sur http://www.pulaagu.com
On calminaama!!
Message posté par un internaute non inscrit dont la géolocalisation détectée est : VILLE : Le Havre PAYS : France
Date: 24-03-08 09:26 >>> Répondre à ce message
Banndiraabe fulbe hannde en keedaani caggal e geese (internet). Ko gerngal (lowre) men Pulaagu.com itti yawaare sabu ko enen ngadii addude golle bayde nih yubbude!
Tawtondiren e Pulaagu.com (www.pulaagu.com)
On njaaraama
Message posté par un internaute non inscrit dont la géolocalisation détectée est : VILLE : Le Havre PAYS : France
Date: 29-05-09 19:47 >>> Répondre à ce message
mbede welti no feewi ngam won'dema tuldenaajo ko ardii fof ina jokki sukaabe tulde ko yontaabe soombe faayiide a bettaamini .tulde ko saare mawnde adiingo e halaybe jokku golle yoo alla juunnu nguurndam nguurndam pulaar fof ko celluka kala pularal ngal alaa dadol sellani .ene foti jeyeede e darnde sukaabe en hannde haalde yaa sella a jaaraama. mbiimi so baaba ko yiiyam neene ko muynam jaaldugol nguurndamam ko aan wuro am tule dubbaango e hatallo
Message posté par un internaute non inscrit dont la géolocalisation détectée est : VILLE : Sèvres PAYS : France
Date: 29-05-09 19:54 >>> Répondre à ce message
mbede welti no feewi ngam won'dema tuldenaajo ko ardii fof ina jokki sukaabe tulde ko yontaabe soombe faayiide a bettaamini .tulde ko saare mawnde adiingo e halaybe jokku golle yoo alla juunnu nguurndam nguurndam pulaar fof ko celluka kala pularal ngal alaa dadol sellani .ene foti jeyeede e darnde sukaabe en hannde haalde yaa sella a jaaraama. mbiimi so baaba ko yiiyam neene ko muynam jaaldugol nguurndamam ko aan wuro am tule dubbaango e hatallo
Message posté par un internaute non inscrit dont la géolocalisation détectée est : VILLE : Sèvres PAYS : France
Date: 09-11-09 00:33 >>> Répondre à ce message
mi salminii banndiraa6e fof dumii6e e 6amtude lenol pulaagu mbiyateemi ko abdullaay paate bah njeyaami ko nokku ina wiyee kasga walla mbiyen kas-kas ko e nder falnde podor
Message posté par un internaute non inscrit dont la géolocalisation détectée est : VILLE : PAYS : Senegal
Date: 01-10-10 23:40 >>> Répondre à ce message
mo janngi pulaar haa faami danyii ngesa ba siilata haa darnga yoo allah yid jiddo pulaar so a hebi tinnodaa njaabo daa mi a jaaraama
Message posté par un internaute non inscrit dont la géolocalisation détectée est : VILLE : Le Mans PAYS : France
Posté depuis www.saintlouisdusenegal.com
Date: 01-10-10 23:45 >>> Répondre à ce message
mo janngi pulaar haa faami danyii ngesa ba siilata haa darnga yoo allah yid jiddo pulaar so a hebi tinnodaa njaabo daa mi a jaaraama
Message posté par un internaute non inscrit dont la géolocalisation détectée est : VILLE : Le Mans PAYS : France
Posté depuis www.saintlouisdusenegal.com
Date: 05-10-11 05:14 >>> Répondre à ce message
Mi salminii mi juuriima mi jaarniima on kadi no feewi sabu Pulaar kala ko neddo waawi wadde heen fof wiyetee ko Allah sellin doole mido duwoo nde Allah bamtata bamtoowo Pulaar sabu ngal men ngal ko kannge no feewi ... On njaaraama fulbe
Message posté par un internaute non inscrit dont la géolocalisation détectée est : VILLE : PAYS : Senegal
Posté depuis www.senegalaisement.com
Date: 06-10-11 03:33 >>> Répondre à ce message
Mi juuriima on Fuutankoobe mo woni kala innde mum e yettoode mum pulaagu ina wela mi sabu ko heen njibinaa-mi muynu-mi mawnu-mi ko heen ne kay njogor-mi hootde e joom am ""PULAAR"" haa dowu !!!!
Message posté par un internaute non inscrit dont la géolocalisation détectée est : VILLE : PAYS : Senegal
Posté depuis www.senegalaisement.com
Date: 04-11-12 02:29 >>> Répondre à ce message
on jaaraama yo wur pulaar ngenndiyankoobe lenol am ko dental woni fof
Message posté par un internaute non inscrit dont la géolocalisation détectée est : VILLE : Dakar PAYS : Senegal
Posté depuis www.senegalaisement.com
Date: 04-11-12 02:31 >>> Répondre à ce message
on jaaraama yo wur pulaar ngenndiyankoobe lenol am ko dental woni fof haal !!!! pulaar (Ibrahima Lih) a écrit:
> mi yettii joomiraado ,jom bade e baawde,badoowo ko wela,nde
> wela,to wela,mo wela,e no weliraa.mi juulii e nelaado mo sabu
> mutagi kala kala tageede,e muuyaande geno,ngaree e keewal,kala
> jiddo janngude pulaar,walla kala ko fayti e pulaar,eden njogii
> coftal e ballal,yoo wuur pulaar
Message posté par un internaute non inscrit dont la géolocalisation détectée est : VILLE : Dakar PAYS : Senegal
Posté depuis www.senegalaisement.com
Date: 30-12-12 21:15 >>> Répondre à ce message
a jaaraama banndam debbo miin dey komi haalpulaar jiddo demngal ngal etee mbodo yidi walleede mbele mami waaw naatde e nder mbunndi maggal ngati neddo waawa dande kori hoore mum yoo allah bamtu ngal demngal nuska usta agnbe maggal seydi kan
Message posté par un internaute non inscrit dont la géolocalisation détectée est : VILLE : Paris PAYS : France
Posté depuis www.senegalaisement.com
Date: 16-02-14 00:22 >>> Répondre à ce message
As'saaalaaamu'aleyku mon bandiraabe on calminaama on njuraama on mbeltanaama. Golle mon ne njoodi ne mbadi fayida yo ALLAH sellin doole jarna tampere on njaraama.
Message posté par un internaute non inscrit dont la géolocalisation détectée est : VILLE : Dakar PAYS : Senegal
Posté depuis www.senegalaisement.com